
NEDERSETTINGS 


Module 1 


GRONDGEBRUIKPATRONE 


e Die ontstaan en funksies van nedersettings is verskillend. Ons gaan 
kortliks kyk na die verskillende tipes grondgebruik in ‘n dorp of stad 
in Suid-Afrika. 

e Suid Afrika bestaan uit stedelike gebiede wat dig bevolk is. Dit sluit in 
dele soos Gauteng en die Kaapstadse Metropool. Die Nelson Mandela 
Metropool wat Port Elizabeth, Uitenhage en Despatch insluit, is ook ‘n 
gebied met ‘n groot getal inwoners. Daarteenoor is daar dele van die 
land wat maar baie yl bevolk is. Kan jy aan so ‘n streek dink? ........... 
Dalk die Noord-Kaap Provinsie. Daar is dorpies waar die 
bevolkingsdigtheid besig is om te daal. Dit is deels te wyte aan die 
ontvolking van die platteland, weens die trek- en stootfaktore waarvan 
julle reeds geleer het. 

e In ‘n dorpie soos Hofmeyr in die Oos-Kaap is daar slegs sowat 
vyfhonderd inwoners. Baie besighede in die dorpie het al gesluit. Daar 
is nie genoeg koopkrag om die besighede winsgewend te maak nie. 
Selfs die banke het al hulle deure gesluit. Dit het ook ‘n invloed op die 
pryse van huise. Die pryse het oor die afgelope paar jaar skerp gedaal. 
Baie eienaars sukkel om hulle huise verkoop te kry. Hulle moet dit 
byna weggee om daarvan ontslae te raak. 


Aktiwiteit 1: 


Om inligting uit bronne te interpreteer en vrae daaroor te 
beantwoord 


[LU 2.1] 


1. Waarom dink jy groei sommige stedelike gebiede, terwyl ander (veral op 
die platteland) stagneer? 


2. Beskryf die term “ontvolking.” 


3. Watter probleme ondervind die eienaars van eiendomme op die platteland 
waar die dorpe besig is om te ontvolk? 


4, Dink jy daar is ‘n verband tussen die ontvolking van die platteland en die 
druk op die stedelike gebiede vir die verskaffing van behuising en ‘n 
infrastruktuur? 


1. Verskillende grondgebruiksones in die stad 


Indien julle na ‘n kaart van ‘n dorp of stedelike gebied sou kyk, is dit 
duidelik dat nie al die grondgebied dieselfde funksie vervul nie. Daar is 
verskillende funksies in ‘n stad, wat ook op verskillende plekke in die stad 
aangetref word. So word die nywerhede gewoonlik op die rande van die 
stad aangetref, terwyl die hoofkantore van groot organisasies nader aan die 
sakekern geleé is. 

Bloemfontein 


Daar is verskillende behoeftes in ‘n stad, so daar sal verskillende besighede, 
instansies of persone wees wat in die behoeftes voorsien. Dink byvoorbeeld 


aan sport. Watter geriewe is in jou omgewing wat vir sport aangewend 
word? 


Daar is ook ander funksies wat in die stad voorkom. Kom ons kyk na tipiese 
grondgebruiksones in ‘n stad: 


1.1 Sentrale Sakekern (SSK) 


e Die Sentrale Sakekern is die hart van ‘n stad en het ‘n kommersiéle 
funksie. Dit kom in alle stede voor. Die SSK is gewoonlik geleé sodat 
dit toegang bied tot al die vernaamste verkeersroetes. Grond en persele 
is gewoonlik baie duur in die Sentrale Sakekern, daarom vind ‘n mens 
meestal hoé geboue in die SSK. Die SSK in ‘n stad mag egter met die 
tyd verskuif soos die stad uitbrei. In Port Elizabeth byvoorbeeld was 


die SSK eers naby aan die hawegebied geleé. Nou het die gebied egter 
verskuif na Kaapweg, wat verder weg is van die oorspronklike SSK. 


1.2 Groothandelaars 


e Groothandelaars is die verspreiders van goedere aan kleinhandelaars. 
Die publiek kan nie self by die groothandelaar koop nie. Hulle verskaf 
slegs voorraad aan die kleiner winkels in die stad. Hulle het gewoonlik 
groter besighede met baie stoorplek. Die produkte is op gewone rakke 
gepak, met minder aandag aan advertensie en winkelversiering. 


1.3 Woonstelle en laer-statusbehuisingsone 


e Hierdie sone word gewoonlik gekenmerk deur blokke woonstelle of 
kleiner huise met klein erwe. Dink byvoorbeeld aan Hillbrow in 
Johannesburg. Die geboue is soms oud en sommige vervalle, met ‘n 
daling in die status van die woongebied. Die woonbuurt mag vroeér 
jare ‘n hoér status gehad het. Met die ontwikkeling van ander 
woonbuurte met nuwer huise, het baie van die inwoners getrek. Nou 
word die woonstel of huis bewoon deur mense met ‘n laer inkomste. 
Daarom word die sone ook die transisiegebied genoem. 


1.4 Medium-statusbehuisingsone 


e Die inwoners van hierdie sone val gewoonlik in die 
middelinkomstegroep. Dit beteken dat hulle meer verdien as die 
inwoners van die laer-statusbehuising. Die persone wil egter nog graag 
naby hul werksplek woon. 


1.5 Hoé-statusbehuisingsone 


e Die sone word gewoonlik op die buitewyke van ‘n stad aangetref. Dit 
bestaan uit groot huise op groot erwe. Baie keer mag die erf so groot 
wees dat daar genoeg plek is om perde en ander diere aan te hou. Die 
inwoners val in die hoé-inkomstegroep. Dit is vir hulle belangriker om 
in ‘n mooi, rustige omgewing te woon as om naby aan hulle werksplek 
te wees. Reistyd is nie vir hulle ‘n faktor nie. 


1.6 Groot industrieé 


e Groot industrieé word ook op die buitewyke van ‘n stedelike gebied 
aangetref. Dit is gewoonlik omdat dit groot erwe benodig, en nie naby 
‘n woongebied geleé is nie weens faktore soos moontlike 
geraasbesoedeling en lugbesoedeling. Grond is ook goedkoper buite 
die stad, en daar is meer grond beskikbaar vir latere uitbreidings. 


1.7 Platteland-stedelike soom 


e Die platteland-stedelike soom is ‘n sone waar stedelike grondgebruik 
stadig besig is om die gebied in te neem. Dit is aanvanklik die grens 
tussen die stedelike gebied en die plattelandse gebied. Alhoewel daar 
nog plattelandse aktiwiteite soos byvoorbeeld melkboerdery mag 
voorkom, neem die aktiwiteite af, terwyl ander grondverbruik 
toeneem. 


Assessering 


Leeruitkomstes(LUs) 


LU 1 

AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 


Dit is duidelik wanneer die leerder: 


1.2 inligting uit kaarte en atlasse en uit grafiese en statistiese bronne 
interpreteer [werk met bronne];1.5 inligting in die veld waarneem en 


dit opteken [werk met bronne];1.7 op verskeie maniere verslag doen 
oor kennis wat tydens die ondersoek verkry is deur ‘n redenasie 
gegrond op inligtingsbronne te formuleer; gebruik kaarte, diagramme 
en grafika; gebruik, waar moontlik, rekenaars in die aanbieding [dra 
die antwoord oor]. 


Memorandum 
AKTIWITEIT 1 


e Stedelike gebiede groei as gevolg van ekonomiese- en ander 
ontwikkeling wat daar plaasvind. Dit skep werks- en ander 
geleenthede en lok mense daarheen. Daarteenoor stagneer ander 
gebiede of beleef selfs agteruitgang as gevolg van ‘n kwynende 
ekonomie en dienste wat verlore gaan. Dit dwing mense om hierdie 
gebiede te verlaat. 

e ‘n Proses waar mense ‘n gebied verlaat om hulle permanent in ‘n ander 
gebied te gaan vestig. Die inwonergetal verminder dus. Hierdie proses 
het ‘n “sneeubal-effek” omrede dit moeilik omkeerbaar is as dit eers 
begin het. 

e Hulle sukkel om hul eiendomme te verkoop. Hulle kry nie die pryse 
wat hul eiendomme werd is nie en moet dikwels baie geld verloor om 
wel hul eiendomme teen belaglike bedrae “weggee”. 

¢ BESLIS! 


Elke stedelike gebied word ontwerp met die doel om vir ‘n sekere aantal 
inwoners 


voorsiening te maak. Sulke gebiede word wel uitgebrei, maar dan gaan die 
uitbreiding 


met deeglike beplanning gepaard. Stedelike gebiede maak nie altyd 
voorsiening vir 


ontvolking van landelike gebiede nie, en dan lei die verhoogde inwonertal 
tot 


onnodige druk op infrastruktuur en stedelike dienste soos die voorsiening 
van 


elektrisiteit, water, riolering, vullisverwydering en openbare vervoer. 

SOSIALE WETENSKAPPE: AARDRYKSKUNDE 
Graad 8 

NEDERSETTINGS 

Module 2 


VERGELYKING VAN GRONDGEBRUIKPATRONE IN 
VERSKILLENDE GEBIEDE 


1. Vergelyking van grondgebruikpatrone in verskillende gebiede 
Aktiwiteit 1: 


Om inligting uit bronne te interpreteer en vrae daaroor te 
beantwoord 


[LU 2.2] 


Bestudeer die volgende illustrasie en beantwoord die vrae wat daarop volg: 

1. Watter tipe grondgebruik sou jy sé is oorheersend in die gebied? 


2. Sou jy sé dat daar ‘n verandering in die oorspronklike aanwending van 
die gebied plaasgevind het? Gee ‘n rede vir jou antwoord. 


3. Watter impak het die bedrywighede op die natuurlike hulpbronne in die 
omgewing? 


4. Sou jy sé dat dit die ideale situasie is vir stedelike ontwikkeling en 
grondgebruik? 


Aktiwiteit 2: 


Om inligting uit bronne te interpreteer en vrae daaroor te 
beantwoord 


[LU 2.2] 


Bestudeer die volgende skets en beantwoord die vrae wat daarop volg: 


1. Is die gebied wat in die illustrasie uitgebeeld word, dig of yl bevolk? 
Motiveer jou antwoord. 


2. Sou jy dit as plattelands of stedelik klassifiseer? 
3. Watter tipe grondgebruik word deur die illustrasie voorgestel? 


4. Sou jy die grondpryse in die gebied as goedkoop of duur beskryf? 
Motiveer jou antwoord. 


Aktiwiteit 3: 
Om inligting uit omgewingsbronne af te lei 


[LU 2.2] 


Beantwoord die volgende vrae: 


1. Bepaal watter persentasie van die dorp/stad waar jy woon, of naaste aan 
waar jy woon, afgestaan word aan ‘n industriéle gebied. 


2. Bepaal watter persentasie (%) van die dorp/stad afgestaan word aan 
woongebiede? 


3. Waar is die woonplek geleé van die meer gegoede inwoners? Is dit naby 
aan die sakekern of in die buitewyke? 


2. Bevolkingsverskuiwings weens politieke beleid 


In Suid-Afrika vind ons ‘n unieke grondverbruikpatroon weens die politieke 
besluite van die verlede. Indien ons na ‘n stedelike kaart van Port Elizabeth 
sou kyk, sou ons waarneem dat sekere woonbuurte meer deur een 
bevolkingsgroep bewoon word. Dit is die gevolg van die segregasiebeleid 
en apartheid wetgewing voor 1994. Die beleid het behels dat verskillende 
bevolkingsgroepe in verskillende woonbuurte moet woon. 


Indiese 
Oseaan 


Sentraal 


Fairview 


Geproklameerde areas 


Ongeproklameerde areas 
GM Blank L_] (binne munispale grense) 
[__] Kleurling [mm] Sentrale besigheids distrik (Blank) 
 Indiér ---- Munisipale grens 


[_] Swart 


Port Elizabeth 


In Port Elizabeth was Suid-Einde vroeér ‘n gebied wat deur verskillende 
bevolkingsgroepe bewoon is. Tydens die bewind van die Nasionale Party is 
al die inwoners egter verskuif na gebiede soos Malabar en New Brighton. 
Die persone wat aan die Indiérgemeenskap behoort is in Malabar gevestig, 
terwyl die bruin mense in New Brighton gevestig is. Dit het meegebring dat 
persone hulle huise moes verlaat en elders van voor af begin. Hulle het dus 
geen keuse gehad waar hulle wou bly nie. Indien jy aan ‘n sekere 
bevolkingsgroep behoort het, was jy verplig om te woon in ‘n gebied wat 
toegeken is aan persone van jou kultuur. 


Vandag ervaar ons steeds die gevolge van die beleid. Soms is persone 
gekonsenteer in ‘n woonbuurt wat nie oor ‘n behoorlike infrastruktuur soos 
paaie, elektrisiteit en behuising beskik nie. Hulle kan nie bekostig om elders 
te woon nie. 


Aktiwiteit 4: 
Om inligting uit kaarte af te lei en te interpreteer 


[LU 1.2] 


Bestudeer die volgende illustrasie en beantwoord die vrae wat daarop volg: 


1. Wat merk jy op aangaande die grootte van huise in die verskillende 
woonbuurte? 


2. Watter woonbuurt sou jy sé is die digste bevolk? 


Na 1994 is daar stappe geneem om sommige van die mense wat hul huise 
moes verlaat, te vergoed. Dit het die huidige stedelike patrone se vorm 
verander. ‘n Spesiale kommissie is saamgestel om grondeise te hanteer. Die 
doel is om waar moontlik mense wat deur die politieke beleid benadeel is, 
se grondbesit te herstel. Indien die oorspronklike perseel nie beskikbaar is 
nie, mag die familie finansiéle vergoeding ontvang. Tans kan elke persoon 
kies waar hy of sy wil woon. Geen politikus kan besluit wie waar eiendom 
mag koop of besit nie. 


Aktiwiteit 5: 


Om ‘n persoonlike onderhoud te voer en afleidings uit die 
gesprek te maak 


[LU 2.3] 


Op jou eie: Voer ‘n onderhoud met ‘n persoon in jou omgewing wat weens 
die gedwonge politieke verskuiwing in die 1970’s moes verhuis. Vind meer 
uit oor die invloed wat dit op hulle en die lewens van hulle gesinne gehad 
het. Skryf dan ‘n transkripsie van die gesprek neer. (Wenk: Neem ‘n 
bandopnamemasjien saam en neem die gesprek op vir latere transkripsie. 
Onthou om toestemming te vra om die gesprek op band op te neem.) 


Assessering 


LU 2 


AARDRYKSKUNDIGE KENNIS EN BEGRIPDie leerder is in 
staat om aardrykskundige en omgewingskennis en -begrip te toon. 


Dit is duidelik wanneer die leerder: 


e 2.1 verskeie soorte nedersettingspatrone identifiseer en vergelyk 
[mense en plekke]; 


e 2.2 faktore wat die vorming van nedersettingspatrone beinvloed 
(natuurlike, ekonomiese, sosiale/politieke faktore) [mense en 
hulpbronne]; 


e 2.3 kritieke faktore identifiseer wat tot die verandering in 
nedersettingspatrone in Suid-Afrika, Afrika en elders gelei het 
[mense en omgewing]. 


Memmorandum 
AKTIWITEIT 1 


1. Dit is ‘n gebied waar oorwegend groot industrieé (swaar nywerhede) 
aangetref word. Aangrensend is ‘n lae-inkomste behuisingsgebied 
(plakkerskamp of informele behuisingsgebied) geleé. 

2. JA! 


Die gebied is oorspronklik as nywerheidsgebied beplan en aangewend. Die 
vraag na arbeid het mense egter laat besluit om ‘n informele nedersetting 
langs die nywerheidsgebied te vestig. Dit skakel die koste verbonde aan 
openbare vervoer uit omdat mense gerieflik naby hul werkplek woon. 


1. Ontbossing vind plaas om ruimte te skep vir die plakkershutte. Bome 
word verder afgekap om as brandhout en boumateriaal te dien. 
Besoedeling vind plaas. Grond en waterbronne word besoedel. 

2. BESLIS NIE! 


Dit is onbeplan en ongekontroleerd. 


Dit is ongesonde gebiede waar mense onder haglike toestande woon en 
waar weinig of selfs geen basiese dienste bestaan nie. Dit is die teelaarde 
vir siektes en ander probleme en is ‘n groot brandgevaar. 


AKTIWITEIT 2 
1. Yl bevolk. 


Dit beeld die Sentrale Sakekern (SSK) uit. Dit is ‘n gebied waar die 
kommersiéle funksie oorheers en waar daar nie digte bewoning plaasvind 
nie. ‘n Groot getal mense pendel daagliks na die SSK met private- of 
openbare vervoer. 


1. Stedelik. 


2. Sentrale Sakekern. 
3. DUUR. 


Mees toeganklike gebied in die stedelike nedersetting. Weens funksionele 
magnetisme is alle groot handels- en diensteondernemings in ‘n kompetisie 
gewikkel om hul ondernemings in die SSK te vestig. Dit lei tot die 
probleem dat die vraag na grond en kantoorspasie die aanbod oorskry. 
Grondpryse is dus gevolglik duur en multi-vlak geboue en wolkekrabbers 
word aangetref. 


AKTIWITEIT 3 


1. Eie antwoord: Wissel van gebied tot gebied. 

2. Eie antwoord: Wissel van gebied tot gebied. 

3. Altyd in die buitewyke in die beste moontlike deel wat vir behuising 
opsy gesit (gesoneer) is. Hierdie gebiede het gewoonlik ‘n goeie of 
mooi uitsig of is teenaan ‘n groengordel of in ‘n gholfbaan- 
ontwikkeling of landgoed (deesdae gewild in SA) geleé. 


AKTIWITEIT 4 


1. Daar is ‘n definitiewe verskil in huisgrootte tussen die verskillende 
woonbuurte. Dit verskil van informele behuising op gemeenskaplike 
grond tot luukse behuising op privaat losstaande erwe. 

2. Die informele (plakkers—) buurt. 


Funksies van grondgebruik 

FUNKSIES VAN GRONDGEBRUIK 


e Die uitleg van ‘n dorp- of stadplan toon dat verskillende dele vir 
verskillende funksies toegeken word. Die uitleg van ‘n dorp of stad 
moet goed beplan word. Dit sou byvoorbeeld fataal wees om ‘n 
nywerheid wat giftige afvalstowwe vrylaat, binne dieselfde gebied as 
‘n woonbuurt te plaas. Daarom is daar stadsbeplanners wat reeds jare 
vooruit beplan ten opsigte van funksies van gebiede, vervoer en 
grondgebruik. Dit kan egter gebeur dat die rol van sekere geboue 
verander. 

e In Port Elizabeth byvoorbeeld word baie huise nou in besighede 
omskep. Die gebied wat die sakekern gevorm het, het nou verskuif. 
Naby Greenacres vind ons reeds die hoofkantore van banke en 
versekeringsmaatskappye. Wat vroeér deel van die woonbuurt Mill 
Park was, verander toenemend in besigheids-eiendomme. 


1. Grondgebruikfunksies in Suid-Afrikaanse stede 


Indien ons na die grondgebruikfunksies van enige stedelike gebied kyk, is 
daar sekere funksies wat gewoonlik in alle stede aangetref word. Die totale 
stedelike area bestaan gewoonlik uit gebiede wat ontwikkel is, terwyl ander 
dele onontwikkel is. 


Die ontwikkelde area bestaan gewoonlik uit twee groepe ontwikkelde 
gebiede, naamlik private en openbare ontwikkelde areas. 


Private ontwikkelde areas 


Die privaat ontwikkelde area behels gewoonlik drie tipes 
grondgebruikfunksies: 


a) Residensieel — bv. Enkelwonings, skakelhuise, woonstelle en 
meenthuiskomplekse. 


b) Industrieé — bv. Opberging, Ligte industrieé en Swaar Industrieé. 


c) Handel — bv. Kleinhandel, Groothandel, Finansies en Professionele 
ondernemings 


Openbare ontwikkelde areas 

Die Openbare ontwikkelde area behels vier tipes grongebruikfunksies: 
a) strate 

b) ontspanning — soos parke, sportterreine en kultuur 


c) openbare dienste — soos hospitale, lughawens, begraafplaas en 
afvalwerke 


d) onderwys — soos laer- en hoérskole 
Onontwikkelde areas 


Die onontwikkelde gebied kan gewoonlik onder twee hoofde geklassifiseer 
word: 


a) onbenutte, oop terrein 


b) landbougrond 
Aktiwiteit 1: 


Om die rol en funksie van grondgebruik te beskryf 


[LU 2.2] 


Bestudeer die skets van die stedelike gebied en beantwoord die vrae: 


() industriee! (h) 

= Sentrale besigheidsdistrik (c) 
|__| Munisipale behuising (g) 
aa Informele behuising (b) 


Lae inkomstegroep (I) 


|| Privaat (p) 


1. Waar word die sakekern van die stedelike gebied aangetref? 


2. Sou jy Bas ‘n hoé-inkomste-woongebied beskryf of as ‘n 
laerinkomstegroep woongebied? Gee ‘n rede vir jou antwoord. 


3. Wat belemmer moontlike toekomstige uitbreiding van die stad in ‘n 
noordelike rigting (sien C). 


4. Is daar genoegsame sportfasiliteite beskikbaar om in die inwoners van 
die stad se behoeftes te voorsien? 


Aktiwiteit 2: 


Om die funksie van grond in die omgewing te bespreek 


[LU 2.2] 


lw: opvoeders moet daarop let dat hierdie aktiwiteit ‘n praktiese opdrag is 
wat in pare gedoen kan word. 


2. Die funksie van die grond in my omgewing 


Bestudeer die tabel en bykomende inligting en volg die instruksies van die 
opvoeder om die gebruik van grond in jou omgewing te bepaal. 


Grondgebruikkategorie Beskrywing oe 


Residensieel 
Fabrieke/Nywerhede 
Groothandel 

Handel 

Ontspanning 


Bv. kerke, hospitaal, lughawe, 


Openbare Dienste 
ens. 


Opvoeding Bv. skool, universiteit, ens. 


Oop onbenutte terrein 


Landbougrond 


Strate 


Die opvoeder sal aan elke twee leerders ‘n straatblok toeken. Leerders moet 
dan die inligting oor die grondgebruik op ‘n tabel soos hierbo invul. Daar 
word ook van leerders verwag om ‘n rowwe kaart te teken van hulle gebied. 
Dit moet ook die nommers aandui van die erwe indien moontlik. 


BELANGRIK : Moet nie alleen ronddwaal in ‘n onveilige gebied nie. 
Moenie afdwaal van jou groep nie. Opvoeders moet verseker dat die 
leerders nie in gebiede geplaas word waar hulle in gevaar mag wees nie. 


Opdragte vir groepwerk : 


Handig julle werkvelle met data in, asook ‘n netjiese kaart wat die deel van 
die stedelike gebied uitbeeld waar julle die opname onderneem het. 


3. Stedelike dienste 


Hoegroter die dorp of stad, hoe meer dienste word gewoonlik aangetref. 
Hoe meer mense daar in ‘n stad woon, hoe meer mense is daar wat dienste 
verlang. Vir enige besigheid om winsgewend te wees, is daar ‘n minimum 
aantal persone nodig wat dit kan ondersteun. Vir ‘n apteek is dit nodig dat 
daar minstens 2 000 mense moet wees wat die besigheid kan ondersteun. 
Sekere dienste word egter in alle stede aangetref, soos byvoorbeeld ‘n 
poskantoor, terwyl ander slegs in sekere stede aangetref word, soos 
byvoorbeeld ‘n universiteit. 


Stedelike dienste val in verskillende kategorieé, soos byvoorbeeld: 


a) Openbare dienste soos die biblioteek, landdroskantoor, hospitaal, 
polisiekantoor, skole en kerke. 


b) Finansiéle en professionele dienste, soos mediese praktisyne, tandartse, 
veeartse, prokureurs, banke en versekering. 


Kommersiéle ondernemings soos apteke, juweliers, meubelwinkels, 
klerasiewinkels en bakkerye, asook slaghuise en motorhandelaars. 


4. Stedelike probleme 

Stedeondervind ‘n verskeidenheid van probleme weens faktore soos ‘n 
snelle toename in inwoners wat druk op die gebied se hulpbronne plaas. Die 
volgende probleme word in meeste stede ondervind: 

a) Verkeersprobleme weens groot aantal inwoners wat paaie moet gebruik. 


b) Besoedeling weens gasse vrygestel deur fabrieke en motors. 


c) Druk op landbougrond op stedelike soom weens die vraag na grond vir 
ontwikkeling. 


d) Verval van geboue in SSK weens ouderdom en gebrek aan 
instandhouding. 


5. Die impak van menslike bedrywighede op die omgewing 
Aktiwiteit 3: 
Om probleme te identifiseer en oplossings daarvoor te vind 


[LU 2.3] 


Bestudeer die volgende prent en beantwoord die vrae wat daarop volg: 


1. Met watter ernstige probleem het die inwoners van hierdie stad te 
kampe? 


2. Watter stappe kan geneem word om die situasie te verbeter of te verhoed? 


3. Watter rol kan herwinning speel in die druk wat die mens se afvalstowwe 
op die omgewing plaas? 


4, Wat sal gebeur as die mense op die aarde aanhou om die omgewing, lug 
en waterbronne te besoedel? 


Verdere opdragte vir groepwerk: 
Vind meer uit oor die volgende vorms van besoedeling 


1. Lugbesoedeling 
2. Waterbesoedeling 
3. Grondbesoedeling 


Wenke vir die opvoeder: 


Die spesifieke module kan met vrug prakties bestudeer word. Moedig die 
leerders aan om eie inisiatief te neem, asook om te besef wat die waarde is 
van ‘n verantwoordelike houding teenoor ons natuurlike hulpbronne. Die 
leerder moet bewus gemaak word van die druk wat menslike bedrywighede, 
asook menslike ontwikkeling van nedersettings op die natuur het. Die ideaal 


is om by leerders goeie waardes en verantwoordelikheid teenoor die 
omgewing aan te kweek. 


Assessering 


LU 2 


AARDRYKSKUNDIGE KENNIS EN BEGRIPDie leerder is in 
staat om aardrykskundige en omgewingskennis en -begrip te toon. 


Dit is duidelik wanneer die leerder: 


e 2.1 verskeie soorte nedersettingspatrone identifiseer en vergelyk 
[mense en plekke]; 

e 2.2 faktore wat die vorming van nedersettingspatrone beinvloed 
(natuurlike, ekonomiese, sosiale/politieke faktore) [mense en 
hulpbronne]; 


e 2.3 kritieke faktore identifiseer wat tot die verandering in 


nedersettingspatrone in Suid-Afrika, Afrika en elders gelei het 
[mense en omgewing]. 


Memorandum 
AKTIWITEIT 1 


1. Min of meer in die middel. Altyd in die mees toeganklikste deel van 
die stedelike gebied. 


2. Lae-inkomste behuisingsgebied. Dit is informele behuising, met ander 
woorde ‘n plakkersgebied. B is ook aangrensend aan ‘n 
nywerheidsgebied wat dit uiters ongeskik maak vir hoé-inkomste 
behuising. 

3. Nywerhede. 

4. Geen voorsiening is vir sportfasiliteite gemaak nie. 


AKTIWITEIT 2 
Antwoord volgens die gebied waar jy woon. 
AKTIWITEIT 3 


1. Besoedeling. Die gebrek aan vullisverwydering as basiese diens is die 
onderliggende probleem. 

2. Munisipale vullisverwysderingsdiens instel. Die plasing van meer en 
gratis vullishouers en groot stortingsbakke. Opvoedingsprogramme 
onder die gemeenskap loods. 


Fabrieke in die agtergrond (op die diagram) kan deur wetgewing gedwing 
word om filters in skoorstene te installeer om besoedeling te verminder. 


1. Baie belangrike rol. Herwinningshouers kan op sentrale plekke geplaas 
word. Aparte houers (duidelik gemerk) vir papier, glas en blikke. 

2. Omgewingsvernietiging sal op so ‘n skaal toeneem dat toekomstige 
geslagte nie dieselfde kwaliteit lewe op aarde as die huidige geslag sal 
kan hé nie. Kan lei tot die uitbreek van siektes en epidemies. 


Migrasie 

NEDERSETTINGS 


Module 4 


MIGRASIE 
1. Die migrasie van persone na ‘n nuwe standplaas 


e Julle het reeds kennis gemaak met die migrasie van persone vanaf die 
platteland na die stad. Migrasie vind egter nie net plaas vanaf landelike 
na stedelike gebiede nie. Persone beweeg ook vanaf een stedelike 
gebied na ‘n ander, of selfs vanaf een land na ‘n ander. 

e Migrasie vanaf die plek waar jy jare gebly het, bv. Kaapstad na ‘n 
nuwe plek, bv. Londen, staan as EMIGRASIE bekend. 

e Migrasie na ‘n plek waar jy ‘n nuwe tuiste vind, staan as 
IMMIGRASIE bekend, bv. na Londen. 

e Migrasie is ‘n permanente verskuiwing na ‘n nuwe omgewing of 
standplaas. 


Redes vir migrasie 


Daar is verskillende redes waarom persone van woonplek verskuif. Hierdie 
faktore kan gewoonlik in twee kategorieé verdeel word, nl.: 


e Stootfaktore - faktore wat persone aanmoedig om ‘n gebied te verlaat. 


e Trekfaktore — faktore wat persoon lok om hulle in ‘n sekere omgewing 
te vestig. 


Aktiwiteit 1: 


Om inligting uit ‘n grafiese voorstelling af te lei 


[LU 1.2] 


Bestudeer die volgende prent en beantwoord die vrae wat daarop volg: 


1. Watter proses word deur die illustrasie uitgebeeld? 


2. Watter omstandighede in Suid-Afrika dink jy het die persone laat besluit 
om so ‘n stap te neem? 


3. Watter invloed het die tendens op die ekonomie van Suid-Afrika indien 
hoogsgeskoolde werkers die laat in groot getalle sou verlaat? 


2. Faktore wat migrasie bevorder 
2.1 Stootfaktore 


Stootfaktore speel ‘n belangrike rol as oorsaak van migrasie. Stootfaktore 
kan hoofsaaklik in drie kategorieé verdeel word: 


a) Politieke faktore: politieke faktore is waar persone immigreer weens die 
druk of vervolging wat hulle ondervind in hul geboorteland. Gedurende die 
Apartheidsjare het verskeie swart Suid-Afrikaners die land verlaat en hulle 


elders gaan vestig, bv in Engeland en Europa. Dit was weens die politieke 
druk en vervolging wat hulle hier moes verduur, asook die gebrek aan 
geleenthede vir onderwys. 


b) Ekonomiese faktore: ekonomiese faktore is waar ‘n ekonomiese stelsel 
van ‘n land nie voordelig is vir die persoon nie en hy na ‘n ander land trek 
om beter te kan leef. So het baie persone na die VSA en Engeland verhuis 
waar beter werksgeleenthede beskikbaar was. 


c) Omgewingsfaktore: persone word ook weggedryf van die plek waar 
hulle woon weens ‘n ongunstige fisiese omgewing. Te veel of te min water 
mag ‘n ernstige bedreiging vir die omgewing inhou. Sommige persone is 
verplig om te trek, weens die feit dat hulle op die vloedvlakte van ‘n rivier 
woon. Tydens ‘n vloed word eiendomme en persone deur die watermassa 
bedreig. 


Aktiwiteit 2: 
Om persoonlike ervarings skriftelik oor te dra 


[LU 1.5] 
Op jou eie 


Jy is ‘n trekarbeider wat help om die vrugte in die Boland te oes. Jy werk op 
‘n plaas naby Worcester. Skryf ‘n brief aan jou familie wat in Kimberley 
woon, en beskryf aan hulle onder watter moeilike omstandighede jy moet 
woon en werk. 


P olitieke stootfaktore 


e Dikwels is persone verplig om hulle land te verlaat weens vervolging 
of bedreiging van hulle lewens as gevolg van hulle politieke idees. 
Hierdie vlugtelinge moet dan elders ‘n heenkome soek. Hulle kan nie 
weer na die land terugkeer nie weens vrees vir hulle lewens. 


e Uit die vorige Oos-Europese lande moes baie mense vlug omdat hulle 
nie met die idees van die politieke party aan bewind saamgestem het 
nie. 

e In Zimbabwe vind ons ook dat baie mense tans na die buurstate, soos 
Suid-Afrika vlug. Aangesien hulle politieke idees verskil van die van 
die heersende party, word hulle deur sommige lede van die heersende 
party aangerand en gemartel. Dit dwing hulle om die land te verlaat. 


E konomiese stootfaktore 
e Weens ‘n ineenstorting in ‘n land se ekonomie, word mense gedwing 
om na ander lande te vlug om kos te vind. ‘n Voorbeeld hiervan is die 
hongersnood wat in Ierland geheers het in 1840 weens die mislukking 
van die aartappeloes. Sowat 5 miljoen mense het gesterf weens ‘n 
skaarste aan kos. 
O mgewingstootfaktore 
e Water speel hier ‘n groot rol — of te min (droogte) of te veel (vloed). In 


die VSA en Kanada is dit ‘n algemene bedreiging. Dit kan mense 
dwing om hulle huise te verlaat om te oorleef. 


Aktiwiteit 3: 


Om deur navorsing voorbeelde van stootfaktore te vind 


[LU 1.7] 
In groepe 


Besoek die biblioteek en vind twee voorbeelde van elk van die volgende 
stootfaktore: 


a) Politieke faktore 


b) Ekonomiese faktore 


c) Omgewingsfaktore 
2.2 Trekfaktore 
P olitieke trekfaktore 


e Soms kan lande met ‘n demokratiese regering gewild wees as 
bestemming vir immigrasie. Sommige persone wat in ‘n land woon 
waar die politieke stelsel baie min vryheid toelaat, mag verkies om die 
land te verlaat. ‘n Voorbeeld hiervan is die vloei van immigrante vanaf 
Oos- na Wes-Europa. Dit het egter baie afgeneem na die val van die 
Berlynse Muur. 


E konomiese trekfaktore 


e Mense trek graag na gebiede waar daar werksgeleenthede beskikbaar 
is. ‘n Voorbeeld hiervan is die ontginning van natuurlike hulpbronne, 
soos olie en goud. Kan jy aan nog ‘n plek of dorp dink wat sy bestaan 
aan minerale te danke het? Ten spyte van ‘n uiterste klimaat, sal mense 
steeds na die gebiede gaan om ‘n inkomste te verdien. ‘n Voorbeeld is 
werkers op oliebore in die Noordsee. 


O mgewingfaktore 
e Mense verkies om in ‘n gebied te woon met ‘n gematigde klimaat. 
Hulle vermy gebiede wat of baie warm of baie koud word. Sommige 


mense verkies weer ‘n baie droé klimaat, weens hulle gesondheid, 
byvoorbeeld persone wat aan asma ly. 


Aktiwiteit 4: 
Om deur navorsing inligting oor emigrasie op te spoor 


[LU 2.3] 


In pare 


Soek inligting oor die getal mense wat Suid-Afrika verlaat het weens 
emigrasie tussen 1993 en 1997. Teken nou ‘n grafiek wat die getal vir elke 
jaar aandui en stel vas of daar ‘n toename of afname was in die getal 
persone wat die land verlaat het. 

Navorsing 

Doen navorsing oor eenvan die volgende tipe migrante: 

a) slawerny 


b) gasarbeiders 


c) studente 


Assessering 


Leeruitkomstes(LUs) 


LU1 

AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 

Dit is duidelik wanneer die leerder: 


e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]; 


e 1.5 inligting in die veld waarneem en dit opteken [werk met 
bronne]; 


e 1.7 op verskeie maniere verslag doen oor kennis wat tydens die 
ondersoek verkry is deur ‘n redenasie gegrond op 
inligtingsbronne te formuleer; gebruik kaarte, diagramme en 
grafika; gebruik, waar moontlik, rekenaars in die aanbieding [dra 
die antwoord oor]. 


LU 2 


AARDRYKSKUNDIGE KENNIS EN BEGRIPDie leerder is in 
staat om aardrykskundige en omgewingskennis en -begrip te toon. 


Dit is duidelik wanneer die leerder: 


e 2.1 verskeie soorte nedersettingspatrone identifiseer en vergelyk 
[mense en plekke]; 

e 2.2 faktore wat die vorming van nedersettingspatrone beinvloed 
(natuurlike, ekonomiese, sosiale/politieke faktore) [mense en 
hulpbronne]; 


e 2.3 kritieke faktore identifiseer wat tot die verandering in 
nedersettingspatrone in Suid-Afrika, Afrika en elders gelei het 
[mense en omgewing]. 


Memorandum 
AKTIWITEIT 1 


e Emigrasie na die buiteland 
e Die tekort aan werksgeleenthede 


Veiligheidsituasie in Suid-Afrika 


Plaasmoorde 

Toenemende vlaag van geweldmisdaad in Suid-Afrika, ens. 
AKTIWITEIT 2 en 3 

Eie antwoorde 

AKTIWITEIT 4 


Eie navorsing 


Vervoer 

VERVOER 
1. Verbeterde verkeersmiddele 


In die jare voordat fabrieke opgerig is om produkte op groot skaal te maak 
het mense op klein skaal by hulle huise of in kleiner geboue hulle werk 
gedoen. Hulle moes werk toe stap en het dus so na as moontlik aan hulle 
werk gebly. Teen die middel van die 19de eeu (omtrent 1825 — 1875) het 
die nywerheidsomwenteling gekom, masjiene is vervaardig, die eerste 
motors is gebou en fabrieke is opgerig. Daarna het die vervoermiddele 
vinnig ontwikkel en spoedig was dit nie net die motor nie, maar trems, 
stoomtreine en later elektriese treine, moltreine, busse en vinnige motors. 
Skielik kon die mense nou verder van hulle werkplekke bly en dit het 
veroorsaak dat die grense van dorpe en stede baie vinnig groter geword het. 
Dit het ‘n groot invloed op die stad se beeld van binne en buite gehad, bv. 


e mense se werkplekke en slaapplekke is al verder weg van mekaar 
aangetref; 

e verskillende tipes woongebiede (hoéklas, middelklas en werkersklas)- 
en werkgebiede (kantoorblokke en winkels in die middedorp; fabrieke 
op die rand van die dorp) het ontstaan; 

e hoé geboue het in die middestad / dorp ontstaan want almal wou daar 
wees, grond het duurder geword en mense het begin om geboue “bo- 
op mekaar” (verdiepings) te bou; ‘n nuwe vervoermiddel, die hysbak, 
het ontstaan; 


¢ paaie en spoorlyne is gebou en mense het hulle huise en besighede 
daarlangsaan opgerig — so het dorpe en stede allerhande vorme begin 
aanneem as jy van bo af sou kyk, bv. die middedorp met al sy paaie en 
geboue daarlangsaan lyk stervormig. (FOTO VAN DORP SIEN 301) 

e groot dele van dorpe / stede is geteer vir parkering, strate is verbreed 
en betonoerwoude het ontstaan.; 

e baie van die funksies wat slegs in die middedorp (SSK - Sentrale 
Sakekern) aangetref is, soos bioskope, groter winkels, kantore, ens. het 
na die voorstede verskuif. Groot winkelsentrumkomplekse, soos 
Tygervalleisentrum en Eastgate is gebou en het huisvesting gebied vir 
‘n groot aantal funksies bymekaar. Eenstopinkopiegeriewe met genoeg 
parkeerplek en minder verkeer lok groot getalle mense elke dag; 

e die stad het skielik baie vinnig in feitlik alle rigtings uitgebrei en dit is 
nou moeilik om te bepaal watter vorm ‘n stad aanneem — meeste stede 
is basies vormloos. 


2. Hoe het hierdie ontwikkeling die mense in ons land geraak? 


Ons weet reeds dat die stad ‘n geweldige aantrekkingskrag het en dat 
letterlik duisende nuwe intrekkers daagliks na groter dorpe en stede trek, 
sommige omdat hulle verplaas is en reeds werk het en andere met die hoop 
dat hulle werk sal kry en ‘n beter bestaan kan maak. Kom ons probeer ‘n 
beeld skep van die gevolge van die geweldige uitbreiding van dorpe en 
stede: 


e mense beweeg om verskeie redes na die stad soos hierbo gemeld. Daar 
word bereken dat daar tussen 10 000 en 15 000 nuwe intrekkers elke 
maand in die groter Kaapstad-gebied intrek. Sommige van hulle (klein 
groepie) het werk, is verplaas of verander van omgewing en hulle is 
gewoonlik finansieel sterk. Die oorgrote meerderheid hoop egter hulle 
kry werk en kom om ‘n beter bestaan te probeer maak. Ons fokus eers 
meer op hierdie groep; 

e as die mense hier aankom het hulle geen woon- of werkplek nie. Hulle 
beweeg dus na die buiterand van die stad waar hulle informele huise 
oprig. Dit het aanleiding gegee tot die ontstaan van reuse dorpsgebiede 
soos Khayalitsha, Kruispad, Guguletu, Soweto, ens; 


e aangesien die mense nie geld of werk het nie, leef hulle in haglike 
omstandig-hede. Daar is nie ordentlike sanitére geriewe nie, ook nie 
altyd skoon water of wasgeriewe nie. Bowenal is hulle honger en ‘n 
honger mens sal enigiets doen om kos te kry, ook steel as dit moet; 

e dit veroorsaak dat misdaad toeneem. Werklose mense is bedags by die 
huis terwyl ander gaan werk. Die werkendes word of deur die dag 
besteel of hulle word saans deur bendes voorgelé en van hulle geld 
beroof; 

e aangesien die informele dorpe meestal onbepland is, is die mense ook 
aan die natuur, soos storms, oorstromings, ens. blootgestel en staan 
hulle huise menigmaal in die water as dit gereén het; 

¢ om warm te bly moet hulle vuurmaak en om kos gaar te maak moet 
hulle of gas of primusstofies, wat met lampolie werk en hoogs 
ontvlambaar is, gebruik. Ons hoor en lees kort-kort van groot brande 
wat in die informele dorpe uitbreek en honderde hutte afbrand — 
partykeer sterf mense en meestal verloor hulle al hulle besittings; 

e diegene wat wel werk het moet soggens die trein of bus of taxi (‘n 
nuwe bedryf wat ontstaan het a.g.v. tekort aan vervoer) haal en omdat 
die werkplek partykeer baie ver van die woonplek is, moet hulle al 
baie vroeg hulle huise verlaat en kom hulle saans baie laat weer terug. 
So verwaarloos hulle ook hulle eie kinders wat op hulleself aangewese 
is elke dag; 

e baie jonger mense en kinders begin bedel in die middestad. Kinders 
gaan nie skool toe nie maar bly op straat en slaap op winkelstoepe, 
terwyl sommige probeer om informele huise van plastiek en sak op 
enige moontlike oop ruimte, te bou. ‘n Mens sien hulle selfs op die 
eilande tussen die hoofpaaie op die N1 en onder briie; 

e die koms van die motorvoertuig dra ook grootliks by tot 
lugbesoedeling in die stad en ‘n groot deel van die bruin luglaag wat 
ons gereeld oor die stad sien hang, is afkomstig van die uitlaatgasse 
van motorvoertuie; 

e die mense wat finansieel sterk is kan huise bekostig, bly in een of 
ander van die voorstede en ry met hulle privaatmotors werk toe. 


Die finansiéle vermoéns van mense bepaal dus watter tipe vervoer hulle 
gebruik en dit het ‘n groot invloed op waar hulle woon en werk. 


¢ Mense wat dit kan bekostig maak hoofsaaklik van die privaatmotor 
en/of ryklubs gebruik om by hulle werk te kom. Dit beteken dat hulle 
groter vryheid het om ‘n huis te koop waar hulle wil. 

e Mense wat behoeftig of armer is se keuses is beperk. As hulle nie 
binne stapafstand van hulle werk woon nie, moet hulle of naby ‘n 
busstop of stasie woon om soggens by hulle werk te kom, anders moet 
hulle stap. Dit is verbasend hoe baie mense soggens lang afstande 
werk toe stap omdat hulle nie die vervoer kan bekostig nie. 


Aktiwiteit 1: 
Om inligting deur middel van opnames te bekom 


[LU 1.7] 


Hierdie gedeelte oor verkeersmiddele kan as geheel met plaaslike opnames 
deur leerders gedoen word, bv. 


1. Maak ‘n opname in julle klas van hoe leerders by die skool kom. Maak ‘n 
evalueringsruit (grid) en skryf die verskillende soorte vervoer bo-aan, bv. 
bus, trein, privaatmotor, stap, ens. 


2. Maak ‘n tweede opname en bepaal die afstande wat leerders naastenby 
van die skool bly en vergelyk dit met die vervoermiddels wat hulle gebruik. 


3. Laat individuele leerders elk ‘n eie evalueringsruit opstel en ‘n opname 
by hulle ouers doen oor die volgende aspekte: waar werk hulle, hoe kom 
hulle by die werk — verskillende soorte vervoer, ryklubs, ens. 


4, Maak ‘n opname by die skool onder die werkers en bepaal waar hulle 
woon en hoe hulle by die werk kom. Vra vrae soos: hoe laat gaan julle 
soggens by die huis weg? Hoe laat kom julle by die huis? Hoe kom julle 
kinders by die skool? ens. vergelyk die verskillende stelle inligting met 
mekaar — wat vind julle? 


5. Maak ‘n lys van probleme wat mense in groot dorpe en stede ondervind 
wat met verkeer te doen het, bv. verkeersknope; baie tyd wat verlore gaan 
omdat mense in stadige verkeer sit; swak vervoermiddels in lae sosio- 
ekonomiese gebiede; gevaar op voorstedelike treine, ens. (Doen op aparte 
folio en voeg by module) 


e Identifiseer die DRIE grootste of ernstigste probleme. Verdeel die klas 
in DRIE groepe en elk neem een probleem deur die stappe van 
probleemoplossing. Doen moontlike oplossings aan die hand en kom 
dra dit op een of ander manier voor in die klas. 

e Hou ‘n klasbespreking / paneelbespreking oor die rol van 
verkeersmiddele in die lewens van mense in verskillende sosio- 
ekonomiese groepe. 


Assessering 


Leeruitkomstes(LUs) 


LU 1 

AARDRYKSKUNDIGE ONDERSOEK Die leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 

Dit is duidelik wanneer die leerder: 


e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]; 


e 1.5 inligting in die veld waarneem en dit opteken [werk met 
bronne]; 


e 1.7 op verskeie maniere verslag doen oor kennis wat tydens die 
ondersoek verkry is deur ‘n redenasie gegrond op 
inligtingsbronne te formuleer; gebruik kaarte, diagramme en 
grafika; gebruik, waar moontlik, rekenaars in die aanbieding [dra 
die antwoord oor]. 

DIE VOLHOUBAARHEID VAN NATUURLIKE 
HULPBRONNE 


a) Wat word bedoel met “volhoubaarheid”? 


e Volhoubare ontwikkeling veronderstel die oordeelkundige benutting 
van natuurlike hulpbronne. Dit beklemtoon verder dat die doelstellings 
van bewaring nie bereik kan word as stappe nie gedoen word om die 
armoede en ellende van honderde miljoene mense regoor die wéreld te 
verlig nie. Ontwikkeling is onontbeerlik vir die verhoging van die 
mensdom se lewenspeil en om mense in staat te stel om hul potensiaal 
te verwesenlik, menswaardig te leef en sodoende die welsyn van 
toekomstige geslagte te waarborg. 

e Dit is egter duidelik dat ontwikkeling met omsigtigheid aangepak moet 
word. Dit moet behoortlik bestuur en beheer word, met begrip vir die 
behoeftes van die huidige sowel as toekomstige geslagte. Dit moet 
hand aan hand gaan met bewaring en moet die ruimste mate van 
samebestaan tussen die mens en die natuur toelaat. 

e Die mens is afhanklik van die natuur vir die instandhouding van lewe. 
Dit voorsien hom van lug, water en voedsel en lewer aan hom die 
stowwe wat hy nodig het vir huisvestiging, vervoer, werksgeleenthede 
en ontspanning. Sommige van hierdie bronne, soos minerale en 
fossielbrandstowwe, is beperk en dus nie hernubaar nie. Hierdie 
stowwe, wat oor miljoene jare vorm, sal uiteindelik uitgeput raak as 
ontginning voortgaan. 


b) Die Suid-Afrikaanse konteks 


Suid-Afrika is ‘n unieke land met unieke probleme. Sy ontwikkelde 
sektor is verantwoordelik vir van die ergste omgewingskending bekend 
aan die mens. Lugbesoedeling in Mpumalanga is na bewering gelyk 
aan, of oorskry selfs, die hoogste vlakke in die geindustrialiseerde dele 
van Oos-Europa. As inkomste en bevolking in berekening gebring 
word, is Suid-Afrika die wéreld se grootste vrysteller van 
koolstofdioksied. 

Ernstige omgewingskade word eweneens deur Suid-Afrika se 
ontwikkelende sektor aangerig. Die politieke besluite van die verlede 
het tragiese implikasies vir die omgewing gehad, soos wydverspreide 
gronderosie in KwaZulu, Transkei en talle ander gebiede, en ‘n verlies 
aan plantegroei weens oorbevolking en oorbeweiding. 

Suid-Afrika het egter ‘n unieke rekord in Afrika wat betref 
natuurbewaring. Sy grootwild, wat in ‘n stadium deur uitwissing in die 
gesig gestaar is, is op talle plekke hervestig. Suid-Afrika se kundigheid 
op dié gebied word wéreldwyd erken. Verreikende stappe is gedoen 
om Suid-Afrika se ongerepte natuur- en wildernisgebiede te beskerm 
(ofskoon party van hierdie stappe outokraties gedoen is en nie die 
belange van plaaslike gemeenskappe in ag geneem het nie). 

Tog is uitgestrekte gebiede en talle kosbare ekostelsels beskadig, 
afgetakel en vernietig. In die Tugela-opvanggebied in Natal is meer as 
90 persent van die oorspronklike vleilande byvoorbeeld vernietig. Die 
kwagga het reeds uitgesterf en dieselfde lot kan die lelkraanvoél tref. 
In die reénseisoen spoel daar jaarliks miljoene tonne kosbare bogrond 
weg. Alles in ag genome, het die vermoé van Suid-Afrika se 
omgewing om mense en ander lewensvorme te onderhou, ‘n knou 
weg. 

Wydverspreide — en soms chroniese — armoede sal uitgeskakel moet 
word, omdat dit een van die grootste omgewingsvernietigers in Suid- 
Afrika is. In talle dele van die land veg omgewingsvernietigers in 
Suid-Afrika is. In talle dele van die land veg verarmde gemeenskappe 
in oorbevolkte gebiede om oorlewing. In sulke omstandighede is 
omgewingsetiek dikwels nie ter sake nie en word bewaringskwessies 
as onbelangrik beskou in die nimmereindigende stryd om oorlewing. 
Om aan die lewe te bly, eet mense dikwels die saad vir die volgende 


jaar se oes. Hulle verniel nie die omgewing opsetlik nie, maar die 
sSamedromming van mense in ‘n beperkte gebied lei onvermydelik tot 
omgewingsverval. In die proses word bome afgekap, grasvelde 
vernietig, waterbronne besoedel — ironies genoeg, juis daardie bronne 
waarop hulle vir hul oorlewing staatmaak. 


Die saak het natuurlik ook ‘n ander kant. Omgewingsvernietiging is ewe 
dikwels die gevolg van uitspattige en onvolhoubare lewenswyses. Sulke 
praktyke gaan dikwels gepaard met grootskaalse vermorsing en 
wydverspreide besoedeling. Kosbare water wat teen ‘n hoé koste tot 
drinkwater gesuiwer is, word gebruik om groot (uitheemse) voorstedelike 
grasperke nat te lei. Munisipale vullishope word tot barstens toe volgepak 
met die rommel van ‘n weggooi-samelewing. Gierigheid, onnodige 
verbruik en korrupsie kom wydverspreid voor, en as dit nie reeds moreel 
aanvaarbaar geword het nie, word dit in sekere sektore van die samelewing 
ten minste nie meer bevraagteken nie. 


e Onder hierdie tweeledige aanslag van armoede en oorvloed, is Suid- 
Afrika se natuurlike hulpbronbasis aan die verkrummel en sy 
biologiese verskeidenheid aan die kwyn. Die verwoestende 
langtermyngevolge van omgewingsverval is ‘n nasie wat bankrot is 
met weinig hoop op ekologiese en ekonomiese herstel. 


c) Wat word bedoel met biologiese diversiteit? 


Biologiese diversiteit omskryf die ontsaglike rykdom van lewe op aarde: 


e Die miljoene mikro-organismes, diere en plante, hul gene sowel as die 
verwikkelde ekostelsels waarbinne hulle funksioneer — al daardie 
dinge wat gesamentlik die lewende wéreld vorm. 

e Hierdie plante en diere wat oor miljoene jare heen ontwikkel het, maak 
die planeet geskik vir menslike bewoning. 

¢ Hulle help om die aarde se chemiese balans te handhaaf en stabiliseer 
die weer en klimaat. 

e Afgesien van talle ander gebruike, voorsien hulle al ons voedsel en 
baie van ons grondstowwe en medisynes. 


d) Ekologiese stelsels 


e ‘n Ekosisteem is die lewende en nie-lewende komponente van ‘n 
bepaalde omgewing en die interaksie tussen die komponente. 

e Die studie van ekosisteme en die interaksies tussen die organismes en 
hul omgewing noem ons ekologie. 


Energie en water 

ENERGIE EN WATER 
Energie en water 
Energie 


e Indie breé gesien, word energie in Suid-Afrika ondoeltreffend en 
onvolhoubaar verbruik. Die land se geraamde bydrae van twee persent 
tot die wéreld se koolstofdioksiedproduksie dra buite verhouding hoog 
by tot die kweekhuis-effek en mensgemaakte klimaatsveranderinge. 
Volgens die VN is Suid-Afrika per capita die wéreld se hoogste 
vrysteller van koolstofdioksied. Die land se algemene energiebeleid 
moenie gerig wees op die opwekking en verkoop van meer krag nie, 
omdat dit tot meer besoedeling sal lei. Die aanvraag na elektrisiteit 
moet eerder beter beheer word om uiteindelik die totale verbruik te 
verminder. 

¢ Meer as ‘n driekwart van Suid-Afrika se energie word van steenkool 
verkry, met die gevolg dat die land se afhanklikheid van hierdie nie- 
hernubare hulpbron van die hoogste in die wéreld is. Suid-Afrika 
beskik egter oor enorme steenkoolreserwes van oor die 58 000 miljoen 
ton. Ongeveer die helfte van die steenkool wat plaaslik ontgin word 
word gebruik vir kragopwekking. ‘n Kwart word gebruik om vloeibare 
sintetiese brandstowwe deur middel van die Sasolproses te vervaardig, 
terwyl die ander kwart direk deur nywerhede of in huise verbrand 
word om hitte te verskaf. 


e Al die groot steenkool-kragstasies is binne ‘n radius van 150 km van 
die grootste steenkolmyne in die Oos-Transvaalse Hoéveld geleé. Dit 
lei tot lugbesoedeling wat volgens sekere wetenskaplikes gelyk is aan 
die ergste in die wéreld. 

e Lugbesoedeling hou uiters nadelige gevolge vir die omgewing in, veral 
aangesien ‘n aansienlike deel van Suid-Afrika se vrugbare 
landbougrond en kommersiéle, plantasies, sowel as sowat 25 persent 
van sy oppervlak-afloopwater, binne hierdie streek val. Direkte 
steenkoolverbranding deur nywerhede en swart dorpsgebiede wat nie 
elektrisiteit het nie, veroorsaak ook aansienlike lugbesoedeling, wat op 
sy beurt weer bydra tot omgewings- en gesondheidsprobleme. 

Aktiwiteit 1: 
Om konsepte te verklaar wat verband hou met energie 


[LU 1.1] 


1. Identifiseer die drie natuurlike hulpbronne wat volgens die teks nie- 
volhoubaar gebruik word en omskryf hul betekenisse: 


2. Hoekom is dit so dat die helfte van die bevolking van SA van brandhout 
as ‘n energiebron afhanklik is? 


3. Verduidelik die volgende: 


e Sintetiese brandstof 

e Kweekhuiseffek 

e Volhoubaarheid 

e Mensgemaakte klimaatsveranderinge 


‘n Groot omgewingsprobleem is die feit dat nagenoeg die helfte van Suid- 
Afrika se bevolking tans aangewese is op die nie-volhoubare verbruik van 
brandhout as energiebron. As die huidige verbruik voortduur, kan alle 
natuurlike bosse in die voormalige tuislande teen die jaar 2020 gestroop 
wees. 


Hoewel kernkrag as ‘n potensiéle kragbron steun geniet, is elektrisiteit wat 
by die Koeberg-kragsentrale opgewek word duurder as dié in die nasionale 


netwerk. 


Daar is ook nog groot, onopgeloste omgewingsprobleme wat betref die 
berging van gevaarlike kernafval. 


Aktiwiteit 2: 
Om maniere te vind om hulpbronverbruik te verminder 


[LU 3.3] 
1. Bespreek die volgende stelling: 


Daar moet meer klem gelé word op die verskaffing van doeltreffende en 
toeganklike openbare vervoer, terwyl die gebruik van private vervoer op 
toepaslike wyse ontmoedig word. 


Kernwoorde: lugbesoedeling, brandstofverbruik (vermorsing en besparing), 
onderhoud van paaie, omgewingsvernietiging. 


2. Bespreek die volgende stelling: 


Sonkragwarmwatersilinders moet verpligtend gemaak word. 


Verduidelik wat sonkragverhitting is. 

¢ Hoe werk sonverhitting? 

e Waarvoor kan sonverhitting gebruik word? 
e Is dit goedkoper of duurder as elektrisiteit? 


W ater 


e Alle lewe op aarde is afhanklik van water. Suid-Afrika is ‘n droé land 
en water is dié sleutelfaktor wat toekomstige ontwikkeling aan bande 
lé. Tog het ons toegelaat dat die produktiwiteit en verskeidenheid van 
die land se lewensnoodsaaklike varswaterstelsels agteruitgaan, of self 
vernietig word. 

e Die redes hiervoor was onder meer bosboubedrywighede, landbou- 
ontwikkeling, nywerheids- en munisipale besoedeling, verstedeliking, 
die aanplant van indringerspesies, bosbou, en die vernietiging van 
plantegroei. 

e Terwyl watervoorsiening in die meeste formele stedelike gebiede van 
hoogstaande gehalte is en waterriolering as vanselfsprekend aanvaar 
word, het talle mense in landelike en in informele stedelike 
nedersettings steeds nie bevredigende waterbronne nie. Die water wat 
wel beskikbaar is, veroorsaak dikwels ernstige gesondheidsprobleme. 

e Die meeste Suid-Afrikaanse riviere word by een of meer plekke 
opgedam of gereguleer, wat meebring dat hul ekologiese status 
radikaal verander is. So baie water word op die oomblik uit voorheen 
standhoudende riviere soos die Letaba en Levuvhu (wat die Kruger- 
wildtuin van water voorsien) onttrek, dat hulle selfs te midde van goeie 
reéns lank ophou vloei. 

e Die vraag na water neem toe en word bereken dat ‘n groot deel van 
Suid-Afrika iewers tussen 2002 en 2040 ‘n toestand van chroniese 
droogte sal ondervind. Dit spreek vanself dat dit ‘n saak van uiterste 
dringendheid is dat waterbesparings-maatreéls in alle fasette van die 
lewe ingestel word. 


Aktiwiteit 3: 


Om mense in te lig en op te voed oor die belangrikheid van 
waterbesparing 


[LU 3.3] 


1. Beplan ‘n doeltreffende reklameveldtog om mense bewus te maak van 
die noodsaaklikheid van waterbesparing en die volgehoue benutting 
daarvan. 


e Besluit eerstens wie julle teikenmark gaan wees (landelike of 
stadsbewoners). 

e Besluit watter media julle gaan gebruik (radio, TV, tydskrifte, 
koerante). 

e As julle duidelikheid het oor die bogemelde, word daar besluit op die 
inhoud (teks/kopie) en visuele materiaal wat die boodskap moet 
oordra. 


2. Beplan ‘n opvoedkundige program om leerders in graad 1 bewus te maak 
van die noodsaaklikheid van waterbesparing. 


e Vleilande speel ‘n belangrike rol in die instandhouding van 
biodiversiteit. Hierdie stelsels is ook ‘n belangrike waterbron vir talle 
plattelandse gemeenskappe. Nogtans is baie vleilande drooggelé of 
versteur deur dreineringsprogramme vir landbougewasse, 
houtproduksie en opvulling vir paaie en huise. 


Aktiwiteit 4: 


Om persone bewus te maak van die belangrikheid van 
vieilande 


[LU 3.3] 


e Vleilande speel ‘n belangrike rol in die instandhouding van 
biodiversiteit. Hierdie stelsels is ook ‘n belangrike waterbron vir talle 


plattelandse gemeenskappe. Nogtans is baie vleilande drooggelé of 
versteur deur dreineringsprogramme vir landbougewasse, 
houtproduksie en opvulling vir paaie en huise. 


1. Wat is ‘n vleiland? Vind uit. 


2. Hoekom is dit belangrik om vleilande te beskerm? 


Assessering 


Leeruitkomstes(LUs) 


LU 1 


AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 


Assesseringstandaarde(ASe) 


Dit is duidelik wanneer die leerder: 


e 1.1 ‘n verskeidenheid aardrykskundige en omgewingsbronne 
relevant vir ‘n ondersoek identifiseer en kies (gebruik veldwerk 
en ander ondersoekmetodes) [vind bronne]; 

e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]. 


LU 3 


VERKENNING VAN VRAAGSTUKKEDie leerder is in staat om 
ingeligte besluite oor sosiale en omgewingsvraagstukke en —probleme 
te neem. 


Dit is duidelik wanneer die leerder: 


3.3 moontlike maniere om hulpbronverbruik te verminder te 
ondersoek [maak keuses]. 


Memorandum 
AKTIWITEIT 1 


e STEENKOOL: Word in Suid-Afrika gebruik vir die opwekking van 
elektrisiteit en die vervaardiging van sintetiese brandstof. Word ook in 
nywerhede en huishoudelik as verbrandingsmiddel gebruik. 


HOUT: Word in Suid-Afrika se uitgebreide mynboubedrywighede gebruik. 
Word ook deur miljoene mense as brandhout gebruik vir verhitting en om 
kos voor te berei. Word ook deur mense in informele nedersettings as 
boumateriaal gebruik. Nywerhede vervaardig boumateriaal, meubels, 
papier, ens. 


WATER: Suid-Afrika is tradisioneel ‘n droé land met ‘n gemiddelde 
jaarlikse reénval van ongeveer 450 mm. Verder is die reénval ook baie 
oneweredig versprei en neem af van oos na wes. Dit is dus uiters 
noodsaaklik dat ons ons beskikbare waterbronne sal beskerm en nie 
oorbenut nie. 


e Hulle leef in armoede in landelike gebiede en informele nedersettings 
sonder elektrisiteit en met brandhout as hul enigste bron van verhitting 
of “elektrisiteit”. 

e Sintetiese brandstof: Dit is brandstof wat d.m.v. ‘n chemiese proses 
uit steenkool vervaardig word. 


Kweekhuiseffek: Besoedeling veroorsaak ‘n laag van rook en besoedelde 
lug wat soos ‘n kombers bokant ‘n stad hang en keer dat normale 
aardradiasie (uitstraling vanaf die aarde) kan plaasvind. Die gevolg is dat 
gebiede bokant ‘n stad dan warmer is as omliggende gebiede weens die feit 
dat uitstraling belemmer is. Die toestand waar daar ‘n hitte-gebied bokant 
‘n stad ontstaan, staan as ‘n hitte-eiland bekend. Die kweekhuiseffek 
veroorsaak ook dat die temperatuur nie volgens die Normale 
Omgewingsvervaltempo (+0,65°C) daal vir elke 100 meter wat jy vertikaal 
in die lug op beweeg nie. 


Volhoubaarheid: Dit vereis van alle huidige verbruikers om alle bestaande 
natuurlike en ander hulpbronne so te gebruik dat daar nog genoeg behoue 
kan bly vir toekomstige generasies na ons. 


Mensgemaakte klimaatsveranderinge: Dit is klimaatsveranderinge wat 
plaasvind as gevolg van mensgemaakte prosesse soos die verbranding van 
fossielbrandstowwe en die vrystelling van besoedelde lug. 


AKTIWITEIT 2 
1. Eie antwoord 
Oorweeg die volgende: 


Ek stem 100% saam met hierdie stelling. Suid-Afrika het ‘n doeltreffende 
openbare vervoerstelsel nodig. So ‘n stelsel moet nie net toeganklik en 
bekostigbaar vir almal wees nie, dit moet ook veilig wees om te gebruik. 


Die gebruik van so ‘n stelsel sal die volgende voordele inhou: 
Minder privaat motorvoertuie en afleweringsvoertuie op ons paaie. 
Minder onderhoud op paaie nodig. ( Grondstowwe word bespaar.) 
Minder besoedelde lug word vrygestel. 

Minder brandstof word verbruik. 


Minder steenkool word gebruik om brandstof te vervaardig. 


Weens afname in besoedelingsvlakke, vind minder klimaatsveranderinge 
plaas. 


Die gebruik van private motorvervoer kan op die volgende wyses 
ontmoedig word: 


Openbare motorvervoer kan goedkoper gemaak word as private vervoer. 
Maak sekere dele van ‘n stad ontoeganklik vir private motorvoertuie. 
Voertuie kan in spitstyd uit stad gehou word. 

Parkeergeldheffings. 

Beboet pendelaars wat in die stad werk en een-een werk toe ry. 

2. Wat is sonkragverhitting? 


Dit is verhitting wat sonder die gebruik van elektrisiteit geskied deur 
gebruik te maak van die son se energie as verhittingsbron. 


Hoe werk sonverhitting? Sonpanele (donker glaspanele met ‘n stelsel van 
koperpype) word op ‘n dak geinstalleer op so ‘n manier dat dit maksimale 
sonbestraling ontvang. Water word deur die stelsel van koperpype 
gesirkuleer en omdat koper ‘n goeie geleier van hitte is, raak dit gou warm 
en verhit die son se strale die water in die pype. Die warm water word dan 
vir huishoudelike doeleindes aangewend. Sonpanele kan ook deur die dag 
gebruik word om ‘n batterystelsel te laai. Die batterye word dan saans 
gebruik om elektriese toestelle van elektrisiteit te voorsien. 


Gebruike: 
Vir warmwatertoestelle 
Vir laai van batterystelsels 


Koste? 


‘n Redelike aanvanklike kapitale belegging is nodig om die stelsel te 
installeer afhangende van die grootte van die stelsel en of jy dit dalk self 
gaan doen. Nadat die stelsel geinstalleer is, kos dit egter niks behalwe 
minimale instandhoudingswerk indien nodig. 

AKTIWITEIT 4 


e Dit is laagliggende gebiede vol water. Dit is ‘n komplekse ekosisteem 
op sy ele met ‘n 


ryke verskeidenheid van plante- en dierelewe. 
e Vleilande vorm ‘n unieke ekosisteem en dit moet beskerm word. 
Vleilande dien as “spons” om oortollige water op te slurp. 
Vir die behoud van biodiversiteit. 
Bied tuiste vir ‘n groot verskeidenheid plant- en dierespesies. 


Gemeenskapsbelang. 

LANDBOU, BOSBOU EN INDRINGERSPESIES 
Landbou 


e Die grootste skade wat die mens die aarde berokken — en dus ook die 
ernstige bedreiging vir sy eie voortbestaan — word deur die landbou 
aangerig. Ontsaglike dele van die planeet se natuurlike grond- 
ekostelsels is reeds vernietig en deur kunsmatige landboustelsels 
vervang. In die proses word streke se lewensvatbaarheid en hul vermoé 
om hul klimaat te reguleer grootliks verminder of vernietig. 

e Van Suid-Afrika se oppervlakte word ongeveer 85 persent vir landbou 
en bosbou aangewend. Tog het slegs 45 persent van die land ‘n reénval 
van meer as 500 mm per jaar en is slegs om en by 12 persent geskik 
vir die verbouing van gewasse. Die res bestaan hoofsaaklik uit veld 
wat vir weiding gebruik word. 

e Gebrekkige beplanning in die verlede het veroorsaak dat groot stukke 
goeie landbougrond vandag vir altyd verlore is. Verstedeliking, 
mynbou (veral aan die Witwatersrand en Oos-Transvaalse Hoéveld) en 
ander bedrywighede het ook hul tol geéis. Verder het 
onoordeelkundige bestuurspraktyke en die verbouing van ekologiese 
ongeskikte gewasse tot wydverspreide omgewingsaftakeling in die 
vorm van gronderosie en woestynvorming gelei. Die verlies aan grond, 
meestal weens verkeerde landboupraktyke, word geskat op tussen 300 
en 400 miljoen ton per jaar. 


e Die ongelykhede in grondbesit in die Suid-Afrikaanse landbou is ‘n 
kwessie wat ook aandag verg. Op die oomblik besit ‘n geskatte 50 000 
wit boere sowat 85 miljoen hektaar, waarvan omtrent 14,3 miljoen 
bewerkbaar is. Die 700 000 swart boere in die voormalige tuislande 
besit sowat 15 miljoen hektaar, waarvan slegs 2,3 miljoen verbroubaar 
is. 


Aktiwiteit 1: 


Om die misbruik van landbougrond te identifiseer en 
voorkomende optredes voor te stel 


[LU 3.3] 
1. Onderstreep die korrekte woorde. Verduidelik jou keuse. 


e Veestapels moet tot binne die drakrag van die grond verminder/ 
vermeerder word. 


¢ Gelyktydige verbouing van gewasse en die aanhou van vee moet 
aangemoedig/ ontmoedig word. 


2. Waarom is dit noodsaaklik dat die gebruik van bemestingstowwe, plaag- 
en onkruiddoders streng beheer moet word? Gee jou opinie. 


3. In watter opsig dra verstedeliking by tot die vernietiging van 
landbougrond? 


Bosbou 


¢ Woude vorm ‘n intergrale deel van die aarde se lewensonderhoudende 
stelsels. Hulle speel ‘n sleutelrol in die regulering van die atmosfeer en 
die klimaat deurdat hulle koolstof opgaar en plaaslike watersiklusse 
aan die gang hou. Hulle beskerm die grond teen oormatige erosie, 
reguleer die afloop van water, en verminder die impak van 
verspoelings en die gevolglike slikneerslae in riviere. Natuurlike 


woude is gewoonlik hoogs diverse ekostelsels wat miljoene spesies 
onderhou en vir die mens ‘n waardevolle hulpbron is. Hulle vorm ook 
‘n belangrike deel van die bronnebasis vir toerisme en ontspanning en 
is bowendien van onskatbare kulturele waarde. 

Ongelukkig word woude wéreldwyd toenemend bedreig deur 
besoedeling en suurreén, onvolhoubare houtkappery, en die uitbreiding 
van landbougrond en stedelike gebiede. 

In Suid-Afrika is inheemse en immergroen woude die kleinste en mees 
versnipperde van die land se sewe belangrikste biome, en bedek dit net 
0,25 persent van die oppervlakte. Met die koms van Europese setlaars 
in die 17de eeu, is hierdie woude op groot skaal ontgin en baie areas is 
totaal ontbos. Die oorblywende inheemse woude in staatsbesit, veral 
dié in Suid-Kaapland, word goed bestuur en lewer ‘n volhoubare 
opbrengs geelhout, stinkhout en varings. Inheemse woude in private 
besit word nie behoorlik beskerm nie en is besig om vinnig agteruit te 
gaan. 

In die proses word ekostelsels afgetakel, biodiversiteit verminder, 
grond verspoel en kosbare waterbronne vermors. 

Suid-Afrika is ‘n belangrike uitvoerder van veral denne-, wattel- en 
bloekomhout. 


Aktiwiteit 2: 


Om maniere te ondersoek wat die uitputting van hout as 
hulpbron sal verminder 


[LU 3.3] 


1. Stel ‘n alternatiewe materiaal voor waaruit elk van die volgende produkte 
vervaardig kan word: 


Kurkproppe (boombas) 
Rayonmateriaal 

Houtplanke vir die maak van meubels 
Houtsaagsels 

Papier 


e Dwarsléers (spoor) 
e Houtkissies (vrugte) 
e Potlode 


2. Watter funksies wat deur bome (woude) as ‘n lewensonderhoudende 
stelsel verrig word, kan deur niks anders verrig word nie? (Sien par. 1) 


Aktiwiteit 3: 
Om die belangrikste woudstreke op ‘n kaart aan te dui 


[LU 1,1] 


e Raadpleeg ‘n atlas om die belangrikste woudstreke in die RSA aan te 
dui. 


Indringerspesies 


e Suid-Afrika se natuurlike omgewing is reeds deur meer as 100 spesies 


vreemde fauna en flora binnegedring. Dit het aanleiding gegee tot 
wydverspreide ekologiese skade en verliese van etlike miljarde rande 
ten opsigte van verlore landboupotensiaal en ander grondgebruike. 
Boonop is die uitroei van indringerspesies ‘n duur en tydrowende 
proses. 


e Die indringerplante wat die afgelope dekades die vinnigste versprei het 


en reeds honderde duisende hektaar ingeneem het, sluit in hakea, 
Australiese Acacias, die Mauritius-doring, paraffienbos, lantana, 
waterlelie, nasella-graspol, verskeie dennespesies en die litjieskaktus. 
e Vreemde visspesies soos forelle en babers het ook reeds sommige 
rivierstelsels se inheemse vis verdring, terwyl eksotiese voélsoorte 


soos Europese spreeus en Indiese myna-voéls ‘n oorlas in stedelike en 


moontlik in landelike gebiede is. Hul presies getalle is egter nie 
bekend nie. Uitheemse rotte en muise is probleemdiere in menslike 
nedersettings, terwyl die Argentynse mier Suid-Afrika se fynbos 
bedreig deurdat hy die saadverspreidende inheemse mier verdring. 


e Suid-Afrika se kosbare waterbronne word ook swaar getref deur 
indringerplante. Oewerhabitats is veral kwesbaar vir indringing en die 
bo- en middellope van talle riviere is byna heeltemal toegegroei deur 
digte plate silwer en swart wattelbome (Acacia-spesies). 

¢ In fynbosgebiede het digte plate indringerplante die waterbalans van 
bergopvanggebiede versteur en skep indringers ‘n baie groter 
brandgevaar as die natuurlike plantegroei. 

e Al sewe die belangrikste biosfere word deur indringerplante bedreig en 
fynbos, savanna en woudgebiede word die swaarste getref. Tot dusver 
is pogings om indringerplante in die subkontinent se formele 
bewaringsgebiede in bedwang te bring, met wisselende sukses 
toegespits op indringerbome en -struike. Indringing deur onkruid en 
grasse word meestal oor die hoof gesien en weinig ekologiese inligting 
is beskikbaar oor hierdie probleem. 


Aktiwiteit 4: 
Om navorsing oor indringerspesies te doen en daaroor te skryf 


[LU 1.2] 


Om indringerspesies uit te roei, is ‘n duur en tydrowende proses. 


1. Skryf kort aantekeninge oor een indringerplant en een indringerdier wat 
in julle omgewing voorkom. 


a) Indringerplant 
b) Indringerdier 


Enkele voorbeelde van indringerplante 


ye 

4 ‘t & 

és r= ch x 
IE Ra 
SUG PRR SCG 


Litjieskaktus 


Besmetting deur litjieskaktus belemmer boerderybedrywighede en 
veroorsaak dat die waarde van besmette grond verminder. 


Dit beperk die weidingspotensiaal van die veld. 


Diere kan vol sere en swere word a.g.v. die weerhaakdorings wat aan hul 
liggame haak. 


Selonsroos 


Dele van die plant is giftig vir mense, voéls en ander diere. 


Vroeé tekens van vergiftiging sluit in sweet, verlies van eetlus, mislikheid, 
braking, duiseligheid, maagpyne, ens. Ernstige gevalle kan die dood tot 
gevolg hé a.g.v. hartverlamming of verlamming van die asemhalingsorgane. 


Lantana 


Hierdie indringer is so aggressief in die warmer dele van die Kaap dat dit 
bome van 10 meter hoog kan versmoor. 


Besmetting in plantasies bemoeilik bosbouwerksaamhede. Diere wat die 
blare daarvan vreet, kan vrek. 


Vergiftiging in mense kan binne drie weke lei tot die dood a.g.v. 
nierversaking. 


Rooikrans 


Rooikrans vorm digte, ondeurdringbare plate van groot struike of lae bome 
met ineengevlegte krone. 


Dit veroorsaak ‘n ernstige probleem aangesien die ontkieming en groei van 
inheemse plante onderdruk word, en verdwyn die natuurlike plantegroei 
spoedig. 


Port Jackson 
Die Port Jackson is aangeplant as ‘n sandbinder op die Kaapse Vlakte. 


Die bas van die bome is aanvanklik in leerlooiery gebruik, maar is later 
deur beter bassoorte vervang. 


Die hout van die Port Jackson is sagter en swakker as die beter sandbinder 
Rooikrans. 


Assessering 


Leeruitkomstes(LUs) 


LU 1 


AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 


Assesseringstandaarde(ASe) 


Dit is duidelik wanneer die leerder: 


e 1.1 ‘n verskeidenheid aardrykskundige en omgewingsbronne 
relevant vir ‘n ondersoek identifiseer en kies (gebruik veldwerk 
en ander ondersoekmetodes) [vind bronne]; 

e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]. 


LU3 

VERKENNING VAN VRAAGSTUKKEDie leerder is in staat om 
ingeligte besluite oor sosiale en omgewingsvraagstukke en —probleme 
te neem. 

Dit is duidelik wanneer die leerder: 

3.3 moontlike maniere om hulpbronverbruik te verminder te 
ondersoek [maak keuses]. 


Memorandum 


AKTIWITEIT 1 


1. VERMINDER: Drakrag beteken die hoeveelheid skaap of vee wat 
suksesvol en volhoubaar deur een hektaar grond gevoed kan word. 
Veestapels moet verminder word om binne die drakragvermoé van die 
grond te kom. Dit sal verseker dat oorbeweiding van die grond en 
uiteindelik erosie en verwoestyning nie plaasvind nie. 


AANGEMOEDIG: Gemengde boerdery moet aangemoedig word in 
gebiede waar daar genoegsame reénval is. Dit sal verhoed dat die boer te 
veel staatmaak op ‘n enkele tipe boerdery en wanneer pryse onder druk 
kom sal dit verhoed dat hy finansieel swaarkry. Grond word ook nie so 
maklik uitgeput nie. 


2. Indien hierdie stowwe reg gebruik word (wetenskaplik), kan dit lei tot 
verhoogde produksie wat vir die boer en sy grond voordelig is. Die 
verkeerde en ongekontroleerde gebruik van genoemde stowwe kan lei tot 


die vernietiging van ekosisteme, die vergiftiging van waterbronne en die 
grond kan totaal nutteloos raak. 


3. Verstedeliking lei tot ‘n groter aantal mense in stedelike gebiede. Daar is 
dus ‘n groter behoefte aan behuisingsgebiede en kommersiéle ruimte. Dit 
lei tot ontbossing of selfs die inneem van waardevolle landbougrond soos 
wat die stedelike gebiede aan sy randgebiede uitbrei. 
AKTIWITEIT 2 

1. Kurkproppe: Sintetiese proppe word reeds wyd gebruik 
Rayonmateriaal: Natuurlike vesel 
Houtplanke: Verharde sintetiese materiaal — sal moeilik wees 
Houtsaagsels: Watte en kunsvesel of wolvesel 
Papier: Onmoontlik — herwinning noodsaaklik 


Dwarsléers: Beton 


Houtkissies: Karton wat herwin kan word 


Potlode: Plastiekomhulsel om die grafiet 

1. Vleilande vorm ‘n unieke ekosisteem en dit moet beskerm word. 
Vleilande dien as “spons” om oortollige water op te slurp. 
Vir die behoud van biodiversiteit. 
Bied tuiste vir ‘n groot verskeidenheid plant- en dierespesies. 
Gemeenskapsbelang. 


2. Bome en woude speel ‘n onontbeerlike rol in die regulering van 
atmosferiese- en klimaatsprosesse. 


Dit gaar koolstof op en hou plaaslike watersiklusse aan die gang. 
Stabiliseer grond (kompakteer) teen erosie. 

Reguleer afloop van water. 

Verminder die impak van oorstromings en verspoelings. 
Onderhou spesies — ekosisteem. 

Toerisme en ontspanning. 

AKTIWITEIT 4 


Antwoord sal bepaal word volgens die gebied waar jy woon. 


mariene bronne en die kus 


SOSIALE WETENSKAPPE: AARDRYKSKUNDE 


Graad 8 


NATUURLIKE HULPBRONNE 


Module 9 


MARIENE BRONNE EN DIE KUS 


Mariene Bronne 


e Die oseane bedek meer as twee derdes van die aardoppervlakte en 
speel ‘n sleutelrol in die hidrologiese siklus, die chemiese werking van 
die atmosfeer en die vorming van die klimaat en weer. Hoewel die 
oseane groot is, is hul eintlike biologiese rykdom gekonsentreer langs 
kuslyne, by riviermondings en op die relatief smal kontinentale banke 
tot op ‘n diepte van ongeveer 200 m. Hierdie gebied bevat die groot 
visvelde wat 80 persent van die wéreld se vis oplewer en een van die 
vernaamste voedselbronne vir miljoene mense is. Suid-Afrika is die 
wereld se 24ste grootste visprodusent en meer as 90 persent van die 
jaarlikse vangs kom van die hoogs produktiewe koue waters van die 
Weskus. 

e Tot dusver is daar nog weinig formele pogings aangewend om die see 
veeldoenig te benut. Vroeére en bestaande regulasies is hoofsaaklik 
gemik op die kommersiéle ontginning van mariene bronne. Nie- 
volhoubare visvangste hou die grootste bedreiging in vir lewende 
mariene bronne. Baie van hierdie visvelde is in die verlede oorontgin 
en sommige visstapels, soos die sardyne langs die Namibiese kus, het 
nog nie herstel nie. In ‘n poging om visbronne volhoubaar wyse te 
benut, het die Suid-Afrikaanse owerhede ‘n kwotastelsel binne ‘n 
Totale Toelaatbare Vangs (TTV) vasgestel vir kommersiéle spesies, 
aangevul met geslote seisoene en groottebeperkings. 


e Onder Suid-Afrika se ou bestel is gemeenskappe se tradisionele 
toegang tot mariene bronne geleidelik van hulle ontneem, deurdat 
voorkeur gegee is aan groter maatskappye wat deur vermoénde 
aandeelhouers beheer is. 


e Enkele jare gelede het die Wes-Kaapse regering besluit om d.m.v. 
wetgewing viskwotas in te stel. Dit het tot groot teenkanting onder 
verskillende gemeenskappe gelei. Hier volg twee van talle response in 
die plaaslike koerante. 


Vis op drumpel van uitwissing 


Ek lees met skok in Die Burger van 18 April van die ineenstorting van 
lynvis in ons waters. Agt lyn-visspesies word tans vinniger gevang as wat 
hulle kan teel. 


Volgens die verslag van dr. Marc Griffiths van Mariene en Kusbestuur sal 
lisensiehouers verminder moet word om die visbedryf te red. 


Die verslag meld dat galjoen, silwer-kabeljou, witsteenbras, witstompneus 
en donkerkabeljou vinniger gevang word as wat hulle kan teel en dat die elf 
reeds oorbenut is. Die dageraad het glo al feitlik verdwyn. 


Om die visbronne van totale uitwissing te red sal strenger maatreéls 
toegepas moet word. 


Opofferinge sal deur die rots- en strandhengelaars sowel as die strandnet- 
en treiler-eienaars gedoen moet word. 


Verder sal die Regering ernstig daaraan moet dink om meer wetstoepassers 
aan te stel om die regulasies op die bewaring van Mariene en Kusbestuur 
afdwingbaar te maak, en dit behoorlik toe te pas. 


Buitelandse vistreilers sal verbied moet word om binne 200 km 
gebiedswaters van Suid-Afrika vis te vang, en geen viskwotas moet aan 
hulle toegestaan word nie. 


Strandnet-eienaars moet vir minstens twee jaar verbied word. Indien hulle 
wel toegelaat word om vis langs die kus te vang, moet hul nette drasties na 
100 m verkort word, sonder ‘n sak in die net. Strandnette roei talle 
ondermaat-visse uit. 


Die rots- en strandhengelaars van wie ek een is sal ook opofferinge moet 
doen as ons wil hé dat ons nageslag ook die voorreg sal hé om ‘n vissie te 
vang. 


Die daaglikse viskwota van hengelaars en vistreilers moet drasties 
verminder word. ‘n Hengelaar moet nie meer as vyf visse per dag vang nie. 


Daar moet meer kus-reservate gestig word waar vis ongehinderd kan 
aanteel. Daar moet wetenskaplik bepaal word watter dele van die kus 
geskik sal wees om as reservaat afgesonder te word. 


Myns insiens behoort die hele Valsbaai gebied vir treilers gesluit te word 
SOOS wat die geval in die verlede was. 


Volgens die verslag van dr. Griffiths (in tabel sewe) is daar agtien visspesies 
wat weens oorbenuttings totaal ineen gestort het. Dit is regtig ‘n swart dag 
in die visbedryf. 


Almal se opofferinge moet doen as ons nie in die toekoms na museums wil 
gaan om vir ons kleinkinders te wys hoe ‘n galjoen gelyk het nie. Ek voel 
die breé hengelbevolking sal eenvoudig moet saamstaan as ons vis wil 
beskerm. 


Die Regering sal viskwotas moet toeken aan diegene wat dit werklik nodig 
het, en nie ook nog aan dié mense se vriende nie. Dit sou goed wees as die 
name van die kwotahouers ook gepubliseer kan word. 


Ebert van RooyenVishoek 


Die Burger, 22 April 2000 
Aktiwiteit 1: 


Om inligting uit ‘n dokument te neem en die belangrikheid 
daarvan te bepaal , en die keuses te bespreek 


[LU 1] 


Mense se besorgdheid oor die uitwissing van die land se visbronne blyk 
duidelik uit die brief op bl. 21. 


1. Skryf vyf van die skrywer se voorstelle neer wat jy as die belangrikste 
beskou. 


2. Hou ‘n klasbespreking om jul keuses te motiveer. 
Die Kus 


e Die vlak water seewaarts van die smal kusstrook huisves die mariene 
omgewing se produktiefste en mees uiteenlopende habitats: 
riviermondings, wortelbome, soutmoerasse, moddervlaktes, seegrasse 
en wierbeddings, en koraalriwwe. Hierdie habitats vervul ‘n 
lewensnoodsaaklike ekologiese rol, veral as teelgebied vir waardevolle 
visspesies. Gewoonlik verskaf hulle voedsel en skuilplek vir ‘n groot 
aantal spesies, insluitend vis, skulpvis soos kreef, krap, perlemoen, 


oesters en mossels. Gesamentlik lewer hierdie gebiede meer as twee- 
derdes van die wéreld se visopbrengs. Hierdie areas help ook om die 
gevolge van oorstromings te verminder en is dikwels besonder gewilde 
ontspanningsplekke. 

e Landwaarts van die kusstrook woon die oorgrote meerderheid van die 
wereld se bevolking. Ses uit elke tien mense woon binne 60 kilometer 
van die kus en sowat twee derdes van alle stede met ‘n bevolking van 
2,5 miljoen of meer is naby getymondings geleé. Weens die hoé 
bevolkingsdruk gaan hierdie sone gebuk onder hewige direkte 
besoedeling, asook indirekte besoedeling via rivierstelsels. Meer as ‘n 
driekwart van alle mariene besoedeling het op sy oorsprong op land, 
terwyl skeepvaart, storting, en mynbou en olieproduksie ter see 
verantwoordelik is vir die res. Die kussone word onder meer besoedel 
deur onbeheerde nywerheidsafloop, vuil en behandelde rioolafval, 
plaagdoders en bemestingstowwe, en slikneerslae van erosie. Baaie 
waar die kanse op verspreiding en verdunning die minste is, word die 
swaarste getref. Die mens stort nou net so veel voedingstowwe in 
kuswaters as wat deur natuurlike bronne gelewer word. Na verwagting 
sal hierdie verskynsel binnekort vinniger toeneem, met verreikende 
ekologiese gevolge. 


Streng nuwe regulasies kan vissers werkloos laat 
Chris Liebenberg 


YZERFONTEIN —Gesoute Weskus-vissers meen die beoogde nuwe 
regulasies wat vir viskwotas beplan word, sal verreikende gevolge inhou vir 
vissers-gemeenskappe wat hier en elders langs die kus vir hul daaglikse 
bestaan van die see afhanklik is. 


Vrese bestaan dat dorpe op die lange duur ekonomies negatief geraak sal 
word wanneer dit in werking tree. 


Die nuwe regulasies bepaal onder meer dat mense wat tradisionele 
lynviskwotas kry, geen ander visvangregte mag kry nie. Dit raak 
tradisionele lynvis, handlynvangste en tuna. 


Die aantal lisensies wat toegeken gaan word, sal die getal bemanningslede 
op ‘n boot beperk. 


Vir plaaslike booteienaars en vissers wat vir hul behoud afhanklik is van 
lynvisvangste, veral snoek, is dié bepalings kommerwekkend. 


Dit bepaal dat lisensies vir slegs 450 bote vir die gebied tussen Kaappunt en 
Lambertsbaai toegeken gaan word en dat die bemanning op sommige bote 
tot vier beperk gaan word. 


Booteienaars sé die vermindering van bote en bemanningslede sal sowat 
70% van die lynvissers werkloos laat. 


Volgens mnr. Dan Nortjé, ‘n plaaslike inwoner en booteienaar, vang hy 
reeds 37 jaar hier vis met tien bemanningslede. 


Van sy bemanningslede vang al langer as 17 jaar hier vis. Hulle het gesinne 
en is vir niks anders opgelei as handlyn-visvang nie. 


Nortjé sé as hy ‘n lisensie sou kry, moet hy ses van sy bemanningslede 
afdank. Indien hy nié ‘n lisensie kry nie, moet hy al tien afdank en is hy sélf 
ook werkloos met ‘n boot wat geen inkomste genereer nie. 


Die Burger, 22 April 2000 
Aktiwiteit 2: 
Om die inhoud van ‘n koerantberig op te som 


[LU 1.2] 


Lees die berig en skryf ‘n opsommende paragraaf van ongeveer 100 
woorde. 


Assessering 


Leeruitkomstes(LUs) 


LU 1 
AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 


omgewingsbegrippe en —prosesse te ondersoek. 


Assesseringstandaarde(ASe) 


Dit is duidelik wanneer die leerder: 


e 1.1 ‘n verskeidenheid aardrykskundige en omgewingsbronne 
relevant vir ‘n ondersoek identifiseer en kies (gebruik veldwerk 
en ander ondersoekmetodes) [vind bronne]; 

e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]. 


LU 3 

VERKENNING VAN VRAAGSTUKKEDie leerder is in staat om 
ingeligte besluite oor sosiale en omgewingsvraagstukke en —probleme 
te neem. 


Dit is duidelik wanneer die leerder: 


3.3 moontlike maniere om hulpbronverbruik te verminder te 


ondersoek [maak keuses]. 


Memorandum 
AKTIWITEIT 1 


e Lisensiehouers moet verminder word. 

e Strenger maatreéls moet toegepas word. 

e Regering moet meer wetstoepassers aanstel. 
e Gebiedswaters moet beskerm word. 

e Meer kusreservate moet gestig word. 


AKTIWITEIT 2 


Skryf self ‘n opsommende verslag. 


Handel en nywerheid, mynbou 


SOSIALE WETENSKAPPE: AARDRYKSKUNDE 


Graad 8 


NATUURLIKE HULPBRONNE 


Module 10 


HANDEL EN NYWERHEID, MYNBOU 


Handel en Nywerheid 


e Die ekonomie en die omgewing is onlosmaaklik verweef. ‘n Gesonde 
omgewing is nie net van ekologiese belang nie, maar ook onontbeerlik 
vir die ekonomiese welsyn van die land. ‘n Gesonde ekonomie kan nie 
op ‘n geskende omgewing en afgetakelde natuurbronne gebou word 
nie. 

e Ekonomiese ontwikkeling wat nie die omgewing in ag neem nie, is 
nog aanvaarbaar, nog prakties. Dit is nie toevallig dat leidende 
maatskappye besef dat omgewingskwessies onlosmaaklik gekoppel is 
aan politieke, ekonomiese en maatskaplike kwessies nie. Hulle aanvaar 
dat die versorging van die omgewing ‘n maatskaplike 
verantwoordelikheid is, en het ook reeds besef dat bewaring voordelig 
vir sake kan wees en dat vandag se eko-verantwoordelikheid more se 
wins is. Dit behels veel meer as die blote verbetering van openbare 
betrekkinge: hulpbron-doeltreffende tegnologie, beter 
energiebenutting, die vermindering van afval en die voorkoming van 
besoedeling, kan winste aansienlik opstoot. 

e Dit is algemeen bekend dat ‘n groeiende ekonomie die welvaart moet 
skep om alle Suid-Afrikaners se lewenspeil te verhoog en uiters 
noodsaaklike maatskaplike opheffingsprogramme te finansier. Hierdie 
ekonomiese ontwikkeling moet egter verskil van die patroon wat 
voorheen in Suid-Afrika en ander geindustrialiseerde Westerse lande 


gevolg is en die omgewing geskend en ‘n geweldige maatskaplike tol 
geéis het. Dié proses moet volhoubaar wees en binne die drakrag van 
die natuurlike omgewing geskied — nie daarbuite nie. Die klem moenie 
net val op die aantal goedere en dienste wat gelewer word nie, maar 
ook op die groei van persoonlike en menslike hulpbronne. 

Handel en nywerhede in Suid-Afrika 


Aktiwiteit 1: 


Om die belangrikste nywerhede in die RSA by elke dorp of stad 
te identifiseer en neer te skryf 


[LU 1.2] 


Raadpleeg die sleutel en skryf die verskillende nywerhede wat in elke stad 
of dorp aangetref word, neer. 


e Kaapstad: 
e Saldanha: 


e Mosselbaai: 

e Port Elizabeth: 
e Oos Londen: 
e Durban: 


e Richardsbaai: 


e Kimberley: 

e¢ Bloemfontein: 
e Sasolburg: 

e Vereeniging: 
e Witbank: 

e Johannesburg: 
e Pretoria: 


Mynbou 


e Suid-Afrika is buitengewoon mineraalryk. Die land beskik oor die 
grootste bekende neerslae goud, chroom, mangaan, vanadium, 
andalusiet en die platinum-groep metale, asook reuse-reserwes ander 
waardevolle metale en minerale soos steenkool, nikkel, silwer, lood, 
fosfaat, uraan, titaan en sirkoon. 

e Die land kon sy vroeére ekonomiese groei grootliks gehandhaaf deur 
die ontginning van hierdie nie-hernubare bronne. Mynbou het in 1961 


sowat 29 persent van die Bruto Binnelandse produksie gelewer. 
Mynbou is egter in wese ‘n nie-hernubare bedryf en kan nie 
ontwikkeling onbepaald na ‘n meer volhoubare ekonomie wat gegrond 
is op hernubare hulpbronne. 

Mynboubedrywighede, wat oor sowat 1 persent van Suid-Afrika se 
oppervlakte voorkom, het massiewe omgewingskade aangerig en 
besoedeling in baie dele van die land veroorsaak. 

Skade is byvoorbeeld aangerig deur die vrystelling van besoedelde 
water, lugbesoedeling (van brandende steenkoollae), afvalprodukte, 
osoonvernietigende CFK’s uit verkoelingsaanlegte en 
ruimteverkwistende mynhope en omgewingskending deur 
ongerehabiliteerde oopgroefmyne. 

Daarbenewens is skaars hulpbronne, veral water en grond, in die 
verlede deur mynboubedrywighede verkwis en was mynbou ook die 
oorsaak van die ernstige omgewingsverwante gesondheidsprobleme 
onder sy werkers. Minerale ertsverryking het ook aansienlike 
omgewingskade aangerig. 

Mynbou in Suid-Afrika 


AKTIWITEIT 2: 


Om die verskillende mynbou-aktiwiteite op ‘n kaart te 
identifiseer en neer te skryf 


[LU 1.2] 


Raadpleeg die kaart en skryf die verskillende mynbou-aktiwiteite wat 
in elke stad of dorp aangetref word, neer. 


OMGEWINGSOPVOEDING 


Eerstens moet mense verstaan hoe politieke prosesse werk, sodat almal 
aktief en doeltreffend kan deelneem aan besluitneming oor 
omgewingskwessies op plaaslike, nasionale en internasionale vlak. 
Tweedens moet aan alle mense die geleentheid gebied word om 
daardie kennis en insig te verwerf wat hulle in staat sal stel om 
ingeligte keuses te maak en besluite oor omgewingskwessies te neem. 
- Baie mense verstaan nie die verband tussen hul persoonlike 
lewenstyl, die verligting van armoede, die verbruik van hulpbronne, 
omgewingsverval, en, uiteindelik, die oorlewing van die mensdom nie. 
- Hulle besef eenvoudig nie hoe hulle deur die verandering van hul 
daaglikse gewoontes andere kan help en ‘n positiewe invloed op die 
natuurlike omgewing kan hé nie. - Daar moet eers aan hulle uitgewys 
word hoe ‘n aanvaarbare lewensgehalte vir almal afhang van die 
oordeelkundige, volhoubare benutting van natuurlike hulpbronne. 


Verstedeliking 


Stede skep welvaart en is die belangrikste sentra vir opvoeding, werk, 
groter ekonomiese geleenthede, gesondheidsorg en kulturele 
geleenthede. Stede is egter gewoonlik ook groot verbruikers van 
natuurlike hulpbronne, met ‘n bykans onversadigbare behoefte aan 
water, krag, voedsel en grondstowwe. Baie van hierdie bronne word op 
onvolhoubare wyse benut. 

Sonder behoorlike beplanning verswelg groeiende stede uitgestrekte 
gebiede en groot oppervlaktes vrugbare grond gaan in die proses 
verlore. 

Stede genereer massiewe hoeveelhede afvalstowwe wat die lug, grond 
en water ver buite die stadsgrense besoedel, terwyl dit ook die 
lewensgehalte van stedelinge aantas en selfs in gevaar stel. 

‘n Gebrek aan doeltreffende volhoubare ekonomiese ontwikkeling op 
die platteland dwing talle jong en ekonomies aktiewe mense om 


hierdie gebiede te verlaat en versteur so die maatskaplike balans. 


Assessering 


Leeruitkomstes(LUs) 


LU 1 


AARDRYKSKUNDIGE ONDERSOEKDie leerder is in staat om 
ondersoekvaardighede te gebruik om aardrykskundige en 
omgewingsbegrippe en —prosesse te ondersoek. 


Assesseringstandaarde(ASe) 


Dit is duidelik wanneer die leerder: 


e 1.1 ‘n verskeidenheid aardrykskundige en omgewingsbronne 
relevant vir ‘n ondersoek identifiseer en kies (gebruik veldwerk 
en ander ondersoekmetodes) [vind bronne]; 

e 1.2 inligting uit kaarte en atlasse en uit grafiese en statistiese 
bronne interpreteer [werk met bronne]. 


Memorandum 
AKTIWITEIT 1 


KAAPSTAD: Olieraffinadery 


Ingenieurswerke 

Voertuie 

Tekstiel en klerasie 
Chemikalieé en kunsmis 

Kos, drank en tabak 
SALDANHA: Yster en staal 
MOSSELBAAIT: Olieraffinadery 
Ingenieurswerke 

Kos, drank en tabak 

PORT ELIZABETH: Motors 
Chemikalieé en kunsmis 
Tekstiel en klerasie 

Kos, drank en tabak 

OOS LONDEN: Motors 
Chemikalieé en kunsmis 

Kos, drank en tabak 
DURBAN: Olieraffinadery 
Ingenieurswerke 

Voertuie 


Chemikalieé en kunsmis 


Tekstiel en klerasie 

Kos, drank en tabak 

RICHARDSBAAT: Alluminiumprosessering 
Chemikalieé en kunsmis 

Kos, drank en tabak 

KIMBERLEY: Ingenieurswerke 

Papier 

Kos, drank en tabak 
BLOEMFONTEIN: Tekstiel en klerasie 
Ingenieurswerke 

Kos, drank en tabak 

SASOLBURG: Olie uit steenkool 
Chemikalieé en kunsmis 
VEREENIGING: Yster en staal 
WITBANK: Ingenieurswerke 
JOHANNESBURG: Papier 
Chemikalieé en kunsmis 
Ingenieurswerke 

Olieraffinadery 


Yster en staal 


Kos, drank en tabak 

Leerwerke 

PRETORIA/ TSWANE: Kos, drank en tabak 
Ingenieurswerke 

Yster en staal 

AKTIWITEIT 2 

ALEXANDERBAAIT: Olieraffinadery 
PORT NOLLOTH: Ingenieurswerke 
KIMBERLEY: Voertuie 

WELKOM: Tekstiel en klerasie 
JOHANNESBURG: Chemikalieé en kunsmis 


Kos, drank en tabak 

RIGTING EN PEILING 
1. Waarom moet ons ’n kaart kan lees? 


’n Kaart is ’n verkleining van die werklikheid soos dit van reg bo gesien 
word, geteken volgens ’n sekere skaal. Hierdie skaal dui aan hoeveel keer 
die werklikheid verklein is. 


Op ’n goeie kaart is ligging, rigting, afstand, reliéf, roetes en ander inligting 
beskikbaar. Dit is dus vir ’n kaartleser maklik om inligting af te lees en 
noukeurig afleidings te maak. 


Vir die doel van hierdie studie gaan van die 1:50 000 topografiese 
kaartreeks van Suid-Afrika gebruik gemaak word. Dit is ’n versameling 
kaarte wat die hele land dek. Elke kaart in die reeks het ’n nommer wat 
presies aandui waar die kaart inpas en wat sy kodrdinate is. (Sien afdeling 
2.2.3) 


¢ ’n Topografiese kaart beeld nie net die verskynsels van die landskap 
uit nie, maar ook die topografie (reliéf) van die landskap deur middel 
van kontoerlyne (sien afdeling 2.5.3). 

e Hierdie kaarte is almal op ’n skaal van 1:50 000 geteken. Dit beteken 
dat elke een sentimeter op die kaart 50 000 sentimeter in die 


werklikheid is. Die ware grootte is dus 50 000 keer verklein (sien 
afdeling 2.4). 

e Om die kaart te kan verstaan en te kan interpreteer, moet die 
kaartsimbole geken en verstaan word (sien afdeling 2.5). 


2. Die basiese elemente van ’n kaart 
2.1 Rigting en peiling 


’n Bruikbare kaart moet altyd ’n rigtingwyser hé wat aantoon waar noord 
geleé is. As dit nie die geval is nie, moet jy die kaart so draai dat dit 
leesbaar is. Woorde moet dus van wes na oos vloei. Dan is die noordekant 
van die kaart aan die verste kant weg van die leser. 


verste kant vanaf leser 


2.1.1 Rigting 


Verskillende plekke se rigting ten opsigte van mekaar kan bepaal word deur 
van die 16 hoofkompasrigtings gebruik te maak. 


Die kompasrigtings 


AKTIWITEIT 1 


¢ Voltooi die 16 verskillende hoofkompasrigtings in figuur 2. 

e [LU 1.1] 

e Let net altyd baie goed op VANAF watter punt NA watter punt daar 
gewerk moet word. 


Voorbeeld: 


e Wat is die rigting VAN A na B = ONO 
e Wat is die rigting VAN BnaC=S 

e Wat is die rigting VAN C na D = W 

e Wat is die rigting VAN C na A = NW 
e Wat is die rigting VAN B na D = SW 


e Wat is die rigting VAN Dna A = NNW 
e Wat is die rigting VAN A na D = SSO2.1.2 Peiling 


e Peiling is ’n meer akkurate meting as rigting omdat dit as *n HOEK 
uitgedruk word. 

e Alle peilings word vanaf NOORD regsom (kloksgewys) met ’n 
gradeboog gemeet. 

e Let weer baie goed op VANAF watter punt NA watter punt daar 
gewerk moet word. 

e Stappe wat gevolg moet word: 


e Verbind die twee punte met ’n potloodlyn. 

e Trek ’n noordlyn deur die punt VANAF waar daar gemeet moet word. 

e Plaas die gradeboog in posisie met 0° teenoor die noordlyn en die 
middel by die punt vanaf waar gemeet moet word. 

¢ Meet die hoek vanaf die noordlyn regsom (kloksgwys) tot by die 
verbindingslyn (potloodlyn van stap 1). 


VOORBEELD 1: VOORBEELD 2: 
N N 
B 
A 
A 
B 
>» Watis die peiling vanaf A na B? >» Watis die peiling vanaf A na B? 


Antwoord: .20oo.. o.oo Antwoord: ooo... 


AKTIWITEIT 2 


e Bestudeer die sketskaart en bereken dan die rigting en peiling. 
e [LU 1.1] 


e Wat is die rigting? e Wat is die peiling? 
a) Vanaf A na B? a) Vanaf A na B? 
b) Vanaf C na B? b) Vanaf C na B? 


Pee cccccccccccccceesceees = = = eee eeeeccccccccccccccccce 


c) Vanaf C na D? c) Vanaf C na D? 


Peer ccccccccccccccccccces = = gee eeerccccccccccccccccces 


Peer ccccccccccccccccccees = = = gee eeerecccccccccccccccce 


Poe cccccccccccccccccccces = = = gee eeerccccccccccccccccce 


Assessering 


Leeruitkomstes(LUs) 


LU 1 


Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 
omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 


KAARTWERK — MENSE EN PLEKKE 


AKTIWITEIT 1: 


AKTIWITEIT 2: 
DIE RIGTING 
a. Vanaf A na BSW 
b. Vanaf C na BWSW 
Cc. Vanaf C na DONO 


d. Vanaf D na ESS 


DIE PEILING IS 
180 + 33 = + 213° 
180 + 69 = 249 ° 
aot ho 


dy 23” 


e. Vanaf E na B WNW + 94° 


AKTIWITEIT 3 


1. 31°11'S, 24°56'O 
2.39 0/ 3,20 340 
3. 26°09'S, 28°00'O 
4. 29°50'S, 31°01'O 
0.99 00'9, 16°52'O 


Die ligging van 'n plek 

DIE LIGGING VAN ‘N PLEK 

Daar is verskillende maniere om ’n plek se ligging te bepaal: 
1. Die indeks van die atlas 

Agter in elke atlas is ’n alfabetiese lys van plekname. 


Kom ons gebruik Oudtshoorn as ’n voorbeeld: Oudtshoorn RSA 8 - 33° 
BG? 5;22, 11° Q, 


e Direk na Oudtshoorn staan die bladsy in die atlas van die kaart waarop 
Oudtshoorn aangetref sal word. 

e Daarna volg die breedteligging : 33° 36’ S. 

e Gevolg deur die lengteligging : 22° 11’ O. 

e Waar die twee lyne op die kaart kruis sal Oudtshoorn geleé wees. 


Voorbeeld: 


* Oudtshoorn 


® 
= 
= 
o 
Fi 
a 


| | 
Lengtelyne 


ONTHOU! 


Die breedtelyn word ALTYD EERSTE gegee. Suid-Afrika is mos in die 
Suidelike Halfrond geleé en daarom word die suider-breedtelyn eerste 
genoem gevolg deur die ooster-lengtelyn want Suid-Afrika lé ook in die 
Oostelike Halfrond. 


AKTIWITEIT 1 


e Vind die ligging van die volgende plekke deur van die atlas se indeks 
gebruik te maak: 


1. Noupoort 

2. Port Elizabeth 
3. Johannesburg 
4. Durban 

5. Stellenbosch 


[LU 1.2] 
2. Die Alfa-numeriese stelsel 


’n Kaart word in blokke opgedeel wat almal ewe groot is. Horisontaal word 
dit numeries (met nommers) gemerk. Vertikaal word dit met letters 


alfabeties genommer. Die letter en die nommer van ’n blok word dan 
gebruik om ’n plek se ligging aan te dui. 


Voorbeeld: 
1 2 3 4 4 
3 
fe 
A he A 
| 
ua Sy N 
Cc AES c 
wh bon. 
dl 
Inbeed 
D pe D 
—_ Ey 
e wa240| E 
1 2 3 4 5 


e Die man kom in blok A3 voor. 
AKTIWITEIT 2 
e¢ Benoem die blokke waar die volgende verskynsels voorkom. 


’ . 
De FEO OU ecsesilanvaetessuieme diese asters 


’ ; 
Ay, AL IWIOGOR? sasaaiacesecuusnrnsveicasasctrscraedyseatearnite 


[LU 1.1] 
3. Ruitverwysing / Kodrdinate 


Dit is die metode waardeur ligging op 1:50 000 topografiese kaarte 
aangedui word. 


Elke topografiese kaartvel verteenwoordig ’n gedeelte van ’n graad (°). 
’n Graad word weer opgedeel in 60 minute (‘). 


Een minuut word weer opgedeel in 60 sekondes (“). 


Voorbeeld: 

22100 rr 
2230'S 11 12 13 14 16 

31 A *. 

32’ 

33 B e 

D x 
34° 
Cx 
35° 


e Die ligging van A is 33° 31’ S; 22° 12’ O. 
e Die ligging van B is 33° 33’ S; 22° 14’ O. 
e Wat sal die ligging van C en D dan wees? 


ONTHOU! 
Daar is 60 sekondes (“) tussen twee minuutlyne en dit word nie op ’n 
topografiese kaart aangedui nie. Hierdie 60” moet geskat word (30” lé 


byvoorbeeld min of meer in die middel). 


Die ligging van C is 33° 34’ 10” S; 22° 11’ 25” O. 


Die ligging van D is 33° 33’ 30” S; 22° 15’ 50” O. 
ONTHOU! 


Op 1:50 000 topografiese kaarte is alle breedtelyne SUIDER-breedtelyne en 
vergroot suidwaarts. Alle lengtelyne is OOSTER-lengtelyne en vergroot 
ooswaarts. BREEDTELYNE word ALTYD EERSTE genoem. 


Assessering 


Leeruitkomstes(LUs) 


LU 1 


Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 
omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 
AKTIWITEIT1: 


iL B2 
2. C4. 
BdZ: 
4. E5. 


AKTIWITEIT2: 


1. Alice. 

2. NO. 

3. 52° - laat speling toe. 
4. NO. 

5. 282° - laat speling toe. 
6. Noord. 


Die kaartnaam van topografiese kaarte 
Sosiale Wetenskappe 
AARDRYKSKUNDE 

Graad 8 

KAARTWERK 

Module 13 


DIE KAARTNAAM VAN TOPOGRAFIESE KAARTE 
1. Die kaartnaam van topografiese kaarte 


Die RSA topografiese kaarte word geteken aan die hand van 
graadvierkante. 


Elke graadvierkant word aangedui deur ’n getal wat uit vier syfers bestaan. 
Hierdie syfers word saamgestel uit die waardes van die breedte- en 
lengtegrade by die kaart se noordwestelike hoek. 


VOORBEELD: 2228 CB 


29° 00° 


23'00° 
e Die geskakeerde blok is die kaartvel waarmee tans gewerk word. 
e Wat sé dit alles? 


e 2228 CD verteenwoordig die volgende: 


e 22 = 22° breedtelyn (suid) 

e 28 = 28° lengtelyn (oos) 

e C = vierkant word in vier blokke verdeel wat 30' van ’n graad voorstel 
en word altyd in die volgorde AB benoem. CD 

e B =die groot vierkant C word weer in vier blokke verdeel wat 15' van 
*n graad voorstel. Dit word ook in die AB volgorde benoem. CD 


Elke graadvierkant word dus in sestien 1:50 000 topografiese velle verdeel. 
AKTIWITEIT 1 


[LU 1.2] 


1. Deur gebruik te maak van ’n voorstelling, dui die ligging van die 
volgende 1:50 000 topografiese kaartvelle aan. 


e 2822 DA 
e 3528 BC 


2. Watter kaartvel lé direk noord van 2822 DA? 
3. Watter kaartvel lé direk oos van 3528 BC? . 
4. Watter kaartvel lé wes van 2822 DA?. 


5. Watter kaartvel lé suid van 3528 BC? 


Assessering 


Leeruitkomstes(LUs) 


LU 1 
Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 


omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 


en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 


Aktiwiteit 1: 


12  3528BC 


1.2622 BG, 
2.9020 BD. 
3. 2022 GB. 
4.3528 DA. 


Skaal en afstandsberekening 

SKAAL EN AFSTANDSBEREKENING 
Skaal en afstandsberekening 
1.1 Skaal 


Skaal is die mate waarin ’n kaart kleiner is as die werklike aardoppervlakte. 
Julle het al vroeér geleer dat daar verskillende soorte skale is: 


a) Die woordskaal druk die skaal in woorde uit, byvoorbeeld “Een 
sentimeter op die kaart verteenwoordig ’n halwe kilometer”. 


b) Die breukskaal word as ’n verhouding of ’n breuk geskryf, byvoorbeeld 
1:50 000 of .Dit beteken een eenheid (bv. cm) op die kaart 
verteenwoordig 50 000 van dieselfde eenhede (cm) op die aardoppervlakte. 


c) Die lynskaal is ’n lyn wat in sentimeter afgemerk is, wat die 
ooreenkomstige afstand op die grond in kilometer aandui. 


1 0 1 2 3 4 5km 
Afstandaangedui as 3,5 km 
1.2 Die meet van afstand op ’n kaart 


Daar gaan deurgaans van die topografiese kaartreeks gebruik gemaak word 
waar die skaal 1:50 000 is. 


Gaan soos volg te werk om werklike afstand te bepaal: 


¢ Meet die afstand op die kaart akkuraat met ’n liniaal in sentimeter. 
e Herlei die afstand na km of m afhangend van wat gevra word. 


Voorbeeld: 


ey 10cm B 
Skaal 1:50 000 


e Die kaartafstand tussen A en B is 10 cm. 


e Wat is die werklike afstand e Wat is die werklike 
in km? afstand in m? 


10 cm x 50 000500 000 cm + 10 cm x 50 000500 000 cm + 
100 000= 5 km 100= 5 000m 


Hoekom word daar met 100 000 en 100 gedeel? 


e Die metrieke eenheidsmate is soos volg: 


Km Hm Dm M dm cm mm 
1 0 0 0 0 0 
1 0 0 


e Daar is dus 100 000 cm in ’n km 100 cm in ’n meter 


Jy kan dus ’n korter metode gebruik as jy onthou dat jou skaal van 1:50 000 
dieselfde is as: 


1 cm = 50 000 cm1 cm = 500 m (= 100)1 cm = 0,5 km (+ 100 000) 
Bereken dan die afstand soos volg: 
10 cm x 0,5 10 cm x 500= 5 km = 500 m 


e As ’n kronkelende pad byvoorbeeld gemeet moet word, moet die roete 
eers met ’n stukkie tou gemeet word. Meet die tou se lengte op die 
liniaal af en volg dan dieselfde metode as hierbo of meet dit af op die 
lynskaal. 


AKTIWITEIT 1 


[LU 1.3] 


1. Bereken die werklike afstand in meter as die afstand op ’n 1:50 000 
topografiese kaart die volgende is: 


a) 2,3 cm 
b) 6,8 cm 
C) So Cm 


2. Bereken die werklike afstand in kilometer as die afstand op ’n 1:50 000 
topografiese kaart die volgende is: 


a) 90,4 cm 
b) 56,3 cm 


¢):103,6 cm 


Assessering 


AssesseringLeeruitkomstes(LUs) 


LU 1 


Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 
omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 
AKTIWITEIT 1: 
1(a) 1150 m 

1( b) 3400 m 
1(c) 2750 m 

2(a) 45,2 km 
2(b) 28,25 km 


2(c) 51,8 km 

KONVENSIONELE KAARTTEKENS OP 1:50 000 KAARTE 

1. Konvensionele kaarttekens op 1:50 000 kaarte 


Hierdie kaartekens is deel van die “taal” van topografiese kaarte. Hulle 


word in die sleutel onderaan die kaart verklaar en word wéreldwyd gebruik. 
Ken en verstaan dit deeglik. 


1.1 Kaartsimbole vir kultuurverskynsels (mensgemaakte verskynsels) 


Kaarttekens word so gekies dat dit gewoonlik dadelik duidelik is wat dit 
voorstel. Kultuurverskynsels soos geboue, dorpe, kraglyne (swart kleur) 
damme, kanale (blou kleur), bome, bosse en landerye (groen kleur) word 
aangedui. Hierdie simbole word op die kaart oordryf in grootte anders sou 
dit te klein gewees het om te teken. 


1.2 Kaartsimbole vir natuurverskynsels 


Die belangrikste natuurverskynsels is berge, heuwels, valleie en vlaktes. 
Hierdie verskynsels moet egter van die kontoerlyne op die kaart afgelei 
word en het nie spesifieke simbole nie. Ons gaan eersdaags kontoerlyne 
bestudeer. 


Nog ’n baie belangrike natuurverskynsel wat op topografiese kaarte 
voorkom, is die area se dreinering. Dit word verkry deur na al die riviere en 
hul sytakke te kyk, wat in blou op ’n topografiese kaart aangedui word. 


As dit standhoudende riviere is, sal dit aaneenlopende blou lyne wees, 
terwyl ’n gebied met lae of seisoenale reénval se riviere met blou 
stippellyne voorgestel word (nie-standhoudend). 


Die rigting waarin die rivier vloei, gee ook belangrike inligting oor die hoér 
en laer dele van die area: 


e Water vloei ALTYD van hoog na laag. 
e Sytakaansluitings vloei in die hoofstroom in, in die rigting van 
riviervloei. 


byvoorbeeld: 


—~— 


e Kyk ook hoe damme in die rivierloop gebou is. Die damwal 1é altyd 
stroomaf. 


byvoorbeeld: 


{> 


1.3 Hoogtevoorstelling op topografiese kaarte 
Hoogte word op meer as een manier op ’n kaart voorgestel. 


e Die driehoeksbaken of trigometriese baken word deur ’n driehoekie 
voorgestel met sy nommer regs van die driehoek en die baken se 
presiese hoogte in meter onder die driehoek. Dit kom gewoonlik bo-op 
die hoogste dele van ’n kaart voor. 


VOORBEELD: 


SOOS OP 'N KAART. WERKLIKHEID 


Metaalpype 
Baken se nommer en lemme 


Werklike 
baken 


¢ Die KOLHOOGTES word met ’n swart punt en ’n hoogtewaarde 
daarnaas voorgestel. 


e 1419byvoorbeeld 


e Die vertikale verskil in hoogte tussen twee hoogtepunte word verkry 
deur die kleinste hoogte van die grootste af te trek, byvoorbeeld: A = 
800 m; B = 200 m; Hoogteverskil = 600 m. 

¢ Kontoerlyne is bruin ononderbroke lyne met syferwaardes wat op die 
lyne aangebring word. 


¢ Kontoerlyne verbind alle plekke met dieselfde hoogte bo seevlak met 
mekaar. Die syfer bo-op die lyn dui die werklike hoogte in meter aan. 

e Die hoogteverskil tussen twee opeenvolgende kontoerlyne word die 
kontoerinterval of die vertikale tussenruimte genoem en is altyd 20 


m. Elke 100 m word met ’n dikker lyn aangedui. 

e Hoe verder kontoerlyne van mekaar geleé is, hoe meer gelyk (plat) is 
die landskap. 

e Hoe nader kontoerlyne aan mekaar geleé is, hoe steiler en bergagtig is 
die landskap. 

e Waar loodregte kranse voorkom, raak die kontoerlyne aan mekaar, 
maar onthou: Kontoere kan mekaar nooit kruis nie. 

e Deur na die kontoere te kyk, kan vasgestel word in watter rigting ’n 
rivier vloei en sekere landvorme kan geidentifiseer word. 


AKTIWITEIT 1 
[LU 1.4] 


1. Wat stel die volgende kaartsimbole voor? 


a) ¢t 

b) & 
.—— 
 ) eee 
e) ‘ 


2. Bestudeer die meegaande 1:50 000 topografiese kaart van Beaufort-Wes. 
Kyk noukeurig na die gebied tussen die N1 en die R81 (suid-oostelike hoek 
van die kaart). Noem ten minste ses kaartsimbole wat in die gebied 
voorkom. 


3. Is daar enige aanduiding dat die spoorlyn geélektrifiseer is? 


4. Watter tipe kommunikasielyne verbind Beaufort-Wes met die 
buitewéreld? 


5. Watter kaartsimbole word by die volgende graadnetverwysings 
(koérdinate) aangetref? 


a) 32.17°06"55-2237'15"0 
b) 32 197115 ; 22 34’04”0 
Cc) 32 20°49” ; 22 34’09”0 
G)32 19° 26°55 22.3726 0 


6. Wat is die gemiddelde hoogte bo seevlak in die omgewing van die 
skietbaan (32 19’06”S ; 22 35’37”0)? 


7. Wat is die hoogte van die hoogste driehoeksbaken op die topografiese 
kaart? 


8. Wat is die kontoerinterval (vertikale tussenruimte) van die kaart? 


9. Bepaal die vertikale verskil in hoogte tussen Lammertjiesleegte (32 
19’50”S ; 22 32’50”0) ) en driehoeksbaken 148 (32 20752”S ; 2233’37”0O). 


10. Sien jy enige verwantskap tussen die spoorlyne en die reliéf van die 
omgewing? 


11. Wat is die naam van die standhoudende rivier in hierdie gebied? 
12. In watter rigting vloei hierdie rivier wat jy by nommer 11 benoem het? 
13. Dink jy daar bestaan ’n vloedgevaar in die gebied? Verduidelik. 


14. Watter bewyse is daar op die kaart dat daar met vee in hierdie gebied 
geboer word? 


15. Wat dink jy is die doel van die vore (furrows) wat op die kaart 
voorkom? 


16. Watter afleiding kan jy oor die reénval van die streek maak? 


Assessering 


Leeruitkomstes(LUs) 


LU 1 


Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 
omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 
AKTIWITEIT 8: 


. Grafte. 


feb) 


. Uitgrawings. 

. Provinsiale grens. 
. Kraglyne. 

. Driehoeksbaken. 


ano 


1. Dowwe paaie, riviere, geboue, spoorlyne, kraglyne, damme, 
windpomp, beboste gebied, bewerkte lande, driehoeksbakens, 
kolhoogte, rye bome. 

2. Geen. 


3. Paaie, treinspoor. 

1. Spoorlyn. 

1. Dowwe voetpaaie. 

1. Bewerkte lande. 
Beboude gebied. (Mgquba). 


e +550 — 600 m. 

e p 318 (32°45'50"S, 26°52'0"0) is 653,6 m hoog. 
e 20 meter. 

e Hillcrest = 540 m. 


p 84 = 624,2. 
624,2 — 540 = 84,2 meter. 


e Oor die algemeen volg die spoorlyne die kontoerlyn meer as paaie. 

e Ryme. 

¢ Kom uit die noorde en verlaat die kaart in suidweste. 

e Ja, as dit baie reén kan die gebiede waar die 2 hoofstrome bymekaar 
kom, oorstroom. 

e Besproeiingsdamme en landerye naby rivierlope. 

e Bome en bosse. 

e Matig tot redelike hoé reénval. 

DIE LEES VAN KONTOERPATRONE OP ‘N 
TOPOGRAFIESE KAART 


1. Die lees van kontoerpatrone op ’n topografiese kaart 


a) ’n Steil helling en ’n geleidelike helling 


Geleidelike helling 


e By ’n geleidelike helling is die kontoerlyne verder uitmekaar. 
e By ’nsteil helling is die kontoerlyne nader aan mekaar. 


b) ’n Konvekse en ’n konkawe helling 


Konkawe Konvekse 


Hoogte in 
meter 


c) ’n Tafelberg (mesa) 


e ’n Groot plat tafelagtige bokant word onderskei. 


d) Tafelkop (butte) en spitskoppe 


Spitskop 


Tafelkop 


e By spitskoppe is die kontoere amper sirkelvormig en ewe ver van 
mekaar. Die kontoer met die hoogste waarde is in die middel. 

e By ’n tafelkop sal die binneste 2/3 kontoere na aan mekaar wees. Die 
binneste kontoer het ook die hoogste waarde maar ’n groter 
ovaalvormige oppervlak word hier ingesluit (die tafel). 


e) ’n Krans of ’n waterval 


Waterval 


eo 


e Waar twee of drie kontoerlyne bo op mekaar lé ontstaan ’n loodregte 
krans en word in bergagtige gebiede aangetref. 
e Sodra daar ’n rivier oor so ’n krans stort word dit ’n waterval genoem. 


f) Bergreekse 


e Bergreekse se hoogte kontoerwaardes is ook in die middel, maar die 
hoé pieke sal afsonderlike punte maak. Hier kan ook riviere voorkom. 


g) ’n Poort en ’n nek 


Nek 


e Wanneer ’n rivier deur ’n nou deurgang in ’n bergreeks vloei, word dit 
’n poort genoem. Die kranse is baie steil sodat die kontoere baie naby 
mekaar geleé is. 

e By ’n nek is daar ’n laagtepunt tussen twee koppies maar die laagte is 
nog steeds heelwat hoér geleé as die omliggende area. 


h) ’n Riviervallei en ’n uitloper 


e Tussen twee rivervalleie word ’n uitloper gevorm. 

e By ’nriviervallei is die grootste hoogte aan die buitekant en daal die 
land na die binnekant. 

e By ’nuitloper word die grootste hoogte aan die binnekant aangetref en 
daarvandaan daal die land na die buitekant. 


Bogenoemde landvorme sal nie almal op alle topografiese kaarte voorkom 
nie, maar baie van hulle sal op topografiese kaarte voorkom. Deur oefening 


sal ’n kaartleser gou in staat wees om hulle op topografiese kaarte uit te 
ken. 


AKTIWITEIT 1 


[LU 1.4] 


1. Maak ’n kontoermodel. 


a) Trek die verskillende kontoerlyne op aftrekpapier af. 
b) Kry kartonbokse en sny elke kontoerlynvorm daarop uit. 


c) Begin met die onderste een, naamlik 400 m en herhaal dit vir elkeen tot 
by 650 m. 


d) Rangskik die karton-kontoerplate soos in die meegaande figuur en plak 
hulle op mekaar vas. 


a. Dit kan met gips (“plaster of paris”) afgerond word om sodoende ’n 
reliéfmodel te hé met verskillende landvorme. 


2. Bestudeer die meegaande 1:50 000 topografiese kaart van Beaufort —Wes 
en kyk hoeveel van die landvorme op die kaart voorkom. 


Werk in groepe en doen daarna verslag. Onthou om ko6rdinate te gebruik as 
jy na ’n plek se ligging op ’n topografiese kaart verwys. 


Assessering 


Leeruitkomstes(LUs) 


LU 1 


Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 
omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 


AKTIWITEIT1: 


1. Verskillende topografiese sketskaarte kan aan verskillende groepe 
gegee word. Verskillende kontoermodelle word dan gebou en per 
groep geévalueer. 


2. Een verslag per groep word ingehandig vir evaluering. 

TOPOGRAFIESE KAARTE EN FOTO’S 
1. Topografiese kaarte en foto’s 


Die groot verskil tussen ’n foto en ’n kaart is dat ’n kaart ’n vertikale “plan” 
van ’n gebied voorstel, terwyl ’n foto ’n werklike beeld gee. 


Gewone foto’s soos ons dit ken, word geneem terwyl die kamera 
horisontaal vasgehou word. 


Voorwerpe wat naby die kamera is, is groot en dié wat verder is, lyk kleiner. 
Voorwerpe op die voorgrond verberg ook inligting wat daaragter geleé is. 
Dit word “dooie grond” genoem. Wat agter die dubbelverdiepinggebou 
aangaan, is onbekend. Sulke foto’s kan nie vir die teken van kaarte gebruik 
word nie. 


Vir die teken van kaarte word gebruik gemaak van ’n spesiale soort lugfoto. 
Hierdie foto’s word vertikaal afwaarts vanuit ’n spesiale vliegtuig geneem. 


Bestudeer die vertikale lugfoto van Pietermaritzburg (Figuur 1). Die 1:50 
000 kaart en die lugfoto toon dieselfde area aan. Jy sal dus dieselfde 
voorwerpe op die kaart en die lugfoto kan identifiseer. 


1:10 000 


MARITZBURG 2930 CB 


Figuur 1 
Voorbeeld: 


e Op die kaart sal ‘n tegniese kollege gevind word by 29° 35' 30" S; 30° 
23' 43" O. Op die lugfoto is die posisie van die kollege gemerk S. 

e Deur die eienskappe van die kaart met die lugfoto te vergelyk word 
baie ander eienskappe herken. 


Figuur 2 
AKTIWITEIT 1 
[LU 1.4] 


e Gebruik die topografiese kaart (figuur 2) en die lugfoto van 
Pietermaritzburg (figuur 1) en beantwoord die volgende vrae. Merk 


Slegs die korrekte antwoord deur ‘n sirkel om die korrekte 
keusenommer te maak. 


1. Die punt F op die lugfoto is die 

a) nasionale pad. 

b) grondpad. 

c) spoorlyn. 

2. As die woongebied van Willowton sou uitbrei sou dit groei na die 
a) suide. 

b) weste. 

C) ooste. 

3. Die belangrikste deurpad op hierdie kaart is die 
a) N6. 

b) N3. 

c) N2. 

4. Die verskynsel gemerk E op die foto is ‘n 

a) watertoring. 

b) atletiekbaan. 

c) krieketveld. 

5. Die voorwerp gemerk 2 is ‘n 

a) voetpad. 


b) brug. 


C) rivier. 

6. Die voorwerp gemerk C is ‘n 
a) fabriek. 

b) polisiekantoor. 

c) woonhuis. 

7. Die voorwerp gemerk I is ‘n 
a) watertoring. 

b) wagtoring. 


c) silo. 


Assessering 


Leeruitkomstes(LUs) 


LU 1 
Aardrykskundige OndersoekDie leerder is in staat om 
ondersoekvaardighede te gebruik om aardrykskundige en 


omgewingsbegrippe en -prosesse te ondersoek. 


Assesseringstandaarde(ASe) 


Dit is duidelik wanneer die leerder: 


1.1 ‘n verskeidenheid geografiese en omgewingsbronne identifiseer 
en selekteer wat relevant tot die navorsing is;1.2 inligting vanaf kaarte 
en atlasse, asook grafiese en statistiese bronne, interpreteer;1.3 
afstandberekening doen op kaarte en dit vergelyk met werklike 
afstand;1.4 fisiese en mensgemaakte eienskappe op lugfoto’s en 
kaarte identifiseer. 


Memorandum 
AKTIWITEIT 1 


¢ (c) Spoorlyn. 
e (c) Ooste. 


3. (b) N3. 

4. (c) Krieketveld. 
5. (b) Brug. 

6. (c) Woonhuis. 


7. (a) Watertoring. 


